Amaran Inflasi! Data CPI Malaysia Naik Lagi Ke Paras Baru Pada 2.8%

‘Dunia sedang alami krisis harga yang membimbangkan. Tidak terkecuali penduduk di Malaysia juga sedang merasai beban situasi ini.’
Data keluaran Jabatan Perangkaan Malaysia (DOSM) bagi indeks harga pengguna (CPI) bulan Mei dilihat meningkat 2.8% tahun ke tahun pada 126.6 mata berbanding bulan sama tahun lalu pada 123.1 mata.
Ia secara tidak langsung turut melepasi purata inflasi Malaysia bagi tempoh Januari 2011 ke Mei 2022 pada 1.9%.
Terang Ketua Perangkaan Datuk Seri Mohd Uzir Mahidin inflasi makanan terus menerajui kenaikan dengan mencapai paras baru 5.2%, iaitu tertinggi sejak November 2011, dengan sebanyak 93% barang mencatat kenaikan.
Diperincikan bahawa 29.4% barangan catat kenaikan di bawah 5%, 37.7% barangan naik antara 5-10% sementara lagi 32.9% barangan canak melebihi 10%.
Berikut adalah ringkasan bacaan data CPI Malaysia bagi bulan Mei 2022.

Sektor pengangkutan naik 3.9%.
Sektor restoran dan hotel lonjak 3.7%.
Sektor penjagaan perumahan, perabot dan perkakasan perumahan canak 2.9%.
Sektor barangan dan perkhidmatan lain capai 1.95%.
Sektor rekreasi dan budaya tambah 1.8%.
Sektor perumahan, air, elektrik, gas dan bahan bakar menokok 1.2%.
Sektor pendidikan cambah 1%.

Beralih ke perincian sektor makanan pula menyaksikan ia jadi penyumbang terbesar kepada inflasi makanan di mana:

Makanan dari rumah naik 5.5% berbanding 4.1%.
Makanan di luar rumah tambah 5.1% berbanding 4.4%.
Sub-kumpulan daging merekod kenaikan tertinggi pada 9.55 berbanding 6.2%.
Barangan sayuran capai 8.1%.
Barangan susu, keju dan telur canak 8%.
Barangan ikan dan makanan laut menokok 4.3%.
Barangan minyak cambah 3.7%.

Ulas Datuk Mohd Uzir, kenaikan pada sub-kumpulan daging terutamanya ayam adalah kerana lonjakan kos dan permintaan yang tinggi, dengan kenaikan sebanyak 13.4% berbanding 7.5%.
Sementara itu, kenaikan pada harga sayur adalah kerana berlaku lonjakan pada kos baja, pengangkutan, buruh dan keadaan cuaca.
Dalam pada itu, berkenaan kadar inflasi pada peringkat negeri pula Selangor dan Wilayah Persekutuan mencatat rekod tertinggi pada 3.7% kemudian diikuti Kedah, Perlis, Sabah dan Persekutuan Labuan pada 2.2%.
Seterusnya, Melaka dan 3 negeri lain pula mencatat rekod terendah pada 2.1%.


Pengukuhan US Dolar Disokong Data Jualan Runcit US, EUR/USD Terjun Semula 120 Pips!

Matawang US dolar kembali bergerak kukuh pada dagangan sesi New York semalam selepas data jualan runcit US untuk bulan Mei diterbitkan dengan angka yang meningkat.
Kadar jualan runcit melonjak sehingga 17.7% berbanding jangkaan peningkatan hanya 7.9%. Angka tersebut jauh lebih tinggi berbanding bacaan bulan sebelumnya yang menyusut kepada -14.7%. Sementara bacaan teras juga turut meningkat kepada 12.4%.
Pengerusi Federal Reserve (Fed) dalam ucapannya sebelum Kongres, mengulangi bahawa ketidaktentuan sentimen pasaran adalah disebabkan krisis yang berlarutan. Beliau juga menambah, langkah pembelian bon korporat berkemungkinan tidak dilaksanakan dengan agresif dan lebih bersifat sebagai pelan kontigensi.
Kebimbangan pasaran masih lagi terarah pada risiko gelombang kedua coronavirus selepas laporan peningkatan semula kes di China. Beijing telah meningkatkan sekatan untuk rakyat meninggalkan negara dalam usaha mengekang penularan virus yang lebih serius.
Jika dilihat pada carta harga bagi pasangan matawang EUR/USD, harga telah membuat penurunan harian sekitar 120 pips mencecah 1.12300 dan melepasi paras sokongan Moving Average 50 (MA50) pada rangka masa 1 jam pergerakan harga.
Namun paras terendah harian pada Isnin lalu masih belum ditembusi dengan harga menutup dagangan sesi New York di paras sedikit tinggi sekitar 1.12600.
Menyambung dagangan pada Rabu, harga bergerak perlahan dan mendatar pada sesi Asia di sekitar paras harga yang ditutup pada sesi sebelumnya serta masih berada di paras halangan MA50.
 Momentum pengukuhan US dolar semalam berkemungkinan akan terus mendorong penurunan lebih rendah harga menuju zon RBS (resistance become support) pada 1.12000.
Penurunan lebih rendah akan menuju paras tumpuan harga sekitar 1.11000 yang juga merupakan zon RBS pada dagangan sebelum ini.
Namun jika harga kembali membuat kenaikan semula, paras ketinggian harian semalam sekitar 1.13500 akan diuji sebelum kenaikan menuju pula zon resistance pada 1.14000.
Kenaikan lebih tinggi seterusnya dijangkakan akan menuju paras ketinggian terbaru pada zon resistance 1.15000.
Lihat gambar carta pasangan matawang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Trump Optimis Mampu Capai Kesepakatan Rundingan Bersama China

Presiden Amerika Syarikat Donald Trump pada Selasa menyatakan pentadbiran beliau boleh mengikat perjanjian perdagangan bersama China sebelum pilihan raya presiden diadakan, ataupun kesepakatan mampu dicapai sehari selepas pengundi-pengundi di Amerika Syarikat keluar untuk mengundi.
Presiden yakin bahawa beliau bakal memenangi pilihan raya tersebut, namun pihak China berkemungkinan lebih menginginkan perjanjian dicapai bersama orang yang lain. Trump memberitahu China jika perjanjian dicapai selepas pilihan raya November 2020, itu akan lebih memudaratkan lagi buat Beijing berbanding perjanjian yang mampu dicapai pada waktu sekarang.
Trump berkata perjanjian akan dicapai tidak lama lagi, mungkin sebelum pilihan raya atau sehari selepas pilihan raya. Beliau mengatakan perjanjian yang akan dicapai ini adalah yang terbaik dan China juga mengetahuinya.
 Komen Trump itu dikeluarkan susulan dua hari sebelum wakil rundingan dari Amerika Syarikat dan China dijadualkan mengadakan pertemuan secara bersemuka di Washington selepas dua bulan.
Perbincangan akan menjurus ke arah rundingan tahap tinggi pada awal Oktober nanti dengan harapan perang dagang yang berlarutan selama 14 bulan antara dua ekonomi terbesar dunia menemui jalan penyelesaian.
Para pelabur meletakkan harapan yang tinggi untuk kedua-dua negara mampu bertoleransi demi mencapai kesepakatan perjanjian dan mengurangkan risiko terhadap perdagangan global.
Jika rundingan masih menemui jalan buntu, sentimen pasaran dijangka akan kembali berisiko dengan dagangan safe-haven akan kembali menjadi tarikan para pelabur untuk pilihan aset yang lebih selamat.


Analisis GOLD – Harga Emas Sudah Susut Sebanyak $50!

Semakin rancak pergerakan harga dalam pasaran sementara menantikan acara utama pada minggu ini iaitu terbitan laporan data pekerjaan NFP Amerika Syarikat untuk bulan Mei pada awal sesi New York sebentar lagi.
Dagangan komoditi dihangatkan dengan kejatuhan harga emas yang lebih ketara semalam selepas terdapat tanda-tanda untuk penurunan harga sebelum ini.
Mari perhatikan pergerakan harga pada carta XAU/USD yang mengukur nilai emas berbanding US dolar.
Setelah harga bergerak mendatar pada zon rintangan 1900.00, harga telah pamerkan penurunan agresif pada dagangan Khamis semalam dengan penurunan harian dicatatkan sekitar 450 pips.
Penurunan harga emas mencecah paras 1865.00 sebelum pergerakan kembali perlahan berlegar di bawah paras 1875.00 sehingga penghujung sesi New York.
Bersambung pula pada sesi pasaran Asia pagi ini, harga menyambung sedikit lagi penurunan ke paras 1856.00 sebelum meningkat semula ke paras tumpuan 1875.00 yang menjadi rintangan buat pergerakan semasa harga emas.
Dengan pengukuhan semula US dolar di penghujung minggu, harga memberikan isyarat untuk memulakan trend bearish bergerak di bawah paras halangan Moving Average 50 (MA50) pada rangka masa 1 jam pergerakan harga.
 Namun arah pergerakan lebih jelas harga akan ditentukan selepas laporan NFP diterbitkan sebelum pelabur bersedia untuk menyambung dagangan pada minggu berikutnya.
Sekiranya harga meneruskan penurunan lebih rendah, paras sokongan pada 1850.00 pula akan diuji yang dilihat berada pada zon RBS (resistance become support).
Untuk penurunan seterusnya, zon RBS utama pada 1800.00 akan kembali menjadi tumpuan sebelum reaksi harga pada zon tersebut akan dinilai pelabur.
Sekiranya harga emas berjaya mencatatkan kenaikan semula, paras rintangan pada 1900.00 sebelum ini akan kembali menjadi sasaran untuk diuji sebelum kenaikan lebih tinggi terbaru berkemungkinan akan menuju ke paras sekitar 1950.00.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Dagangan US Dolar Menyusut, Amerika Syarikat Pula Diancam Coronavirus!

US dolar diniagakan menyusut berbanding yen didorong oleh kebimbangan terhadap coronavirus apabila Pusat Kawalan Penyakit dan Pakar Pencegahan AS (CDC) memberi amaran kepada rakyat Amerika mengenai penularan wabak coronavirus di negara itu.
Kebimbangan ini juga sekali lagi mendorong kejatuhan dalam pasaran Wall Street, di mana saham Dow Jones kehilangan sebanyak 879.44 mata kepada 27,081.36 selepas mencatat kejatuhan terburuk dalam tempoh 2 tahun pada dagangan Isnin.
Dolar USD sebelum ini telah meraih permintaan daripada pelabur kerana Amerika Syarikat dianggap sebagai negara yang kurang terdedah kepada coronavirus dan ekonominya lebih berdaya tahan daripada negara lain, seterusnya menjadikannya sebagai aset yang selamat.
Namun begitu, anggapan tersebut mula berubah selepas CDC menggesa rakyat AS untuk membuat persediaan untuk menghadapi ancaman coronavirus yang dijangka akan merebak luas di negara itu.
Kes jangkitan dan korban kini dilaporkan telah mencatat 80,996 kes dan 2,763 kematian di seluruh dunia. Di luar China, Iran, Korea Selatan dan Itali telah melaporkan jumlah terbesar kes yang menyebabkan virus itu menjadi pandemik.
 Kebimbangan ini telah mendorong dolar Aussie dan kiwi untuk terus didagangkan lemah pada dagangan sesi Asia hari ini.
Dolar Aussie diniagakan di sekitar paras terendah 11 tahun berbanding USD, manakala dolar New Zealand didagangkan lemah di sekitar paras terendah 3 bulan.
Sementara itu, terdapat juga laporan mengenai wabak coronavirus kini merebak luas di beberapa buah negara di Eropah, di mana kini lebih banyak kes telah dilaporkan di Perancis, Sepanyol dan Jerman.
Dolar euro didagangkan mengukuh berbanding USD walaupun data pertumbuhan KDNK Jerman pada suku keempat 2019 tidak menunjukkan pertumbuhan.
Matawang pound kekal diniagakan tinggi berbanding USD dengan perhatian kini tertumpu kepada rundingan dagang UK-EU yang akan dimulakan bulan depan.


Sektor Pembinaan UK Mencatatkan Peningkatan

Aktiviti sektor pembinaan di UK mencatatkan kenaikan pada Disember berikutan peningkatan tempahan baru ke paras tertinggi sejak 11 bulan lepas, walaupun kos operasi semakin mahal.
Dalam laporan yang dikeluarkan sebentar tadi, indeks sektor pemibanaan (U.K. construction purchasing managers’ index) naik dari 52.8 pada November kepada 54.2 pada Disember.
Pasaran menjangkakan indeks ini kekal di paras 52.8 pada bulan sama. Bacaan di atas 50 menunjukkan peningkatan dalam sektor ini dan sebaliknya jika bacaan di bawah bacaan 50.
 Data positif pada hari ini disumbangkan oleh, peningkatan dalam pembinaan baru yang menyebabkan peningkatan jumlah binaan terbanyak sejak Mac 2016. Walaupun begitu, harga kos masih memberi tekanan dengan kenaikan dalam harga input.
Menurut penganalisis di Markit Tim Moore,”Data pada hari ini mengesahkan pemulihan kukuh dalam sektor pembinaan UK dan output pada suku terakhir 2016.”
Peningkatan harga barang atau input ini adalah disebabkan kejatuhan nilai Pound, yang menyebabkan kos semakin tinggi dalam barangan yang perlu diimport.


AUD/USD Bakal Melonjak Menjelang Keputusan Mesyuarat RBA?

Para penganalisis pasaran melihat sentimen pasaran semasa sedikit pulih dengan peningkatan kadar kes yang semakin perlahan melibatkan kawasan-kawasan berisiko tinggi seperti Itali, Sepanyol dan New York.
Walaupun dilihat angka kes jangkitan dan kematian di tahap membimbangkan, namun langkah sekatan dan kawalan pergerakan dilihat berhasil mengurangkan penularan wabak Coronavirus.
Dengan sentimen yang pulih, US dolar kembali bergerak lemah dalam pasaran dan bergelut untuk mengekalkan pengukuhan pada dagangan minggu lalu.
Terutama berbanding dolar Australia, harga terus bergerak membuat kenaikan pada carta AUD/USD dengan penyusutan pada nilai semasa US dolar.
Di samping itu juga, kenaikan harga turut didorong oleh pengukuhan Aussie dengan jangkaan bank pusat Australia bakal mengekalkan kadar faedah pada mesyuarat dasar monetari hari ini setelah penurunan kadar ke paras terendah pada bulan lalu.
Untuk dagangan semalam, harga memulakan dagangan awal minggu dengan kenaikan melebihi 100 pips ke paras lebih tinggi pada carta AUD/USD.
Kenaikan harga juga dilihat telah melepasi paras halangan Moving Average 50 (MA50) yang memberi isyarat perubahan trend bullish harga.
 Jika Reserve Bank of Australia (RBA) mengekalkan kadar faedah dengan nada yang hawkish, harga dijangka akan dipacu lebih tinggi menuju resistance 0.6200.
Kenaikan lebih tinggi yang diteruskan akan menuju pula paras ketinggian pada paras 0.63000 yang menjadi zon SBR (support become resistance) pada dagangan Mac lalu.
Namun jika harga kembali membuat penurunan, sokongan dinamik MA50 akan diuji sebelum harga yang terus turun lebih rendah akan menguji support 0.6000.
Penurunan lebih rendah bakal kembali menuju zon support sebelum ini sekitar paras 0.58700.
Lihat gambar carta pasangan matawang AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Usd/Cad Berjaya Menembusi Major Trenline Dengan Kejatuhan 160 Pip Pada Khamis

Usd/Cad berhadapan dengan tekanan sejak sidang media Trump sehingga jatuh di bawah trendline seperti gambar rajah di bawah. Walaubagaimanapun, kejatuhan di bawah trenline ini tidak begitu kukuh sehinggalah ia meneruskan penurunan pada awal sesi Asia yang lebih jelas jika dilihat dalam time-frame Daily.
Dalam sesi Khamis sahaja pasangan matawang ini jatuh 160 pip sehingga hampir mencapai major Support di 1.3000 yang juga merupakan big round number (BRN). Paras ini dikenali sebagai support yang kuat dan sukar untuk ditembusi.
Dalam sesi tersebut harga mencapai paras terendah 1.3028 sebelum membuat pullback dan ditutup pada harga 1.3145 pada sesi Khamis.
 Trenline seperti gambar rajah di bawah menghubungkan paras terendah bulan Mei 2016 dengan paras terendah pada bulan Ogos tahun sama. Beberapa kali harga mencecah trenline ini seperti yang dapat dilihat pada bulan September dan Disember 2016, tetapi gagal ditembusi dan menyebabkan Usd/Cad naik tinggi selepas itu.
Harga yang berjaya menembusi trenline ini memberikan potensi kepada penurunan Usd/Cad. Walaubagaimanapun, kita memerlukan beberapa pengesahan dari pergerakan harga, sebelum mengambil keputusan untuk menjual pair ini. Hal ini disebabkan candle Daily sesi Khamis yang telah membentuk bullish pinbar.
Dalam pembukaan sesi New York sebentar tadi Usd/Cad melemah dan mendapat momentum kenaikan selepas data positif jualan runcit US pukul 9.30 malam tadi.

Usd/Cad time-frame Daily


Apa Jadi Pada USD Susulan Kejatuhan Parah Selepas NFP?

US dolar memaparkan kenaikan sederhana pada sesi Eropah, bangkit dari kejatuhan yang dicatatkan selepas laporan pekerjaan NFP Amerika Syarikat diterbitkan Jumaat lalu.
Ketika penulisan, indeks dolar yang mengukur kekuatan dolar greenback didagangkan stabil pada sekitar harga 95.90 berbanding sekumpulan mata wang utama.
Pertambahan pekerjaan di AS meleset daripada jangkaan pada bulan Disember, membuatkan pasaran bimbang ia akan menjejaskan keputusan Federal Reserve (Fed) untuk menaikkan kadar faedah.
Namun, pertumbuhan upah yang lebih kuat dan kadar pengangguran yang kekal menunjukkan penurunan, membuktikan pasaran pekerjaan di AS adalah kukuh.
 Tumpuan pelabur kini disasarkan kepada Pengerusi Fed, Jerome Powell yang akan memberi keterangan di hadapan Senat pada hari Selasa (sesi New York).
Dalam pada itu, mata wang pound kekal mengukuh di sekitar paras ketinggian terbaru untuk tahun ini, memperlihatkan harga mendekati paras 1.3600 berbanding US dolar.
Fokus utama pelabur mata wang pound pada minggu ini adalah penerbitan data Keluaran Dalam Negara Kasar (KDNK) UK untuk bulan November yang dijangka menunjukkan ekonomi kembali ke tahap pra-pandemik buat pertama kali.
Sementara itu, euro pula sedikit berubah, sedikit susut dari keuntungan yang diraih Jumaat lalu berikutan kelemahan US dolar dan inflasi Zon Eropah yang meningkat tinggi pada bulan lalu.


GBP/USD Dah ‘Panas Enjin’ Untuk Catat Ketinggian Terbaru Lagi

Corak bullish harga telah dipaparkan semula pada carta pasangan mata wang GBP/USD pada pergerakan di awal minggu semalam.
Situasi berlaku didorong oleh penyusutan semula US dolar seperti yang telah dijangkakan penganalisis.
Untuk tempoh pergerakan lebih panjang ke depan, US dolar dijangka akan terus mengalami penyusutan dengan jangkaan Federal Reserve (Fed) akan menamatkan pengetatan dasar monetari mereka.
Sementara, krisis perbankan global masih terus dipantau pelabur di mana sebarang perkembangan terbaru boleh mempengaruhi perubahan arah pasaran.
Untuk mata wang Pound pula, pelabur akan memerhati ucapan oleh Gabenor Bank of England (BOE), Andrew Bailey dalam keterangan mengenai krisis perbankan di London.

Meneliti carta GBP/USD, harga yang turun menguji zon RBS (resistance become support) 1.22000 telah melantun semula memaparkan corak kenaikan pada Isnin semalam.
 Kenaikan harga telah diteruskan hingga melepasi rintangan pada 1.23000 menyambung dagangan di sesi Asia pagi ini (Selasa).
Isyarat bullish harga diteliti susulan harga yang membuat kenaikan turut melepasi halangan Moving Average 50 (MA50) pada rangka masa 1 jam di carta GBP/USD tersebut dan dijangka akan mengatasi ketinggian dicapai minggu lalu.
Jika paras minggu lalu sekitar 1.23400 berjaya diatasi, harga akan kembali mensasarkan semula zon 1.24000 untuk catatkan paras tertinggi terbaru 8 minggu.
Namun, jika berlaku penurunan semula, harga bakal menguji sekali lagi zon RBS 1.22000 dan reaksi harga akan diperhatikan untuk petunjuk pergerakan selanjutnya.
Jika tembus lebih rendah, berkemungkinan harga boleh susut hingga sekitar 1.21000 atau zon tumpuan 1.20000.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Analisis Teknikal USD/CAD – Timeframe H1 – 16/1/2019

Selepas pergerakan mendatar harga menguji paras Magic Pivot pada chart pasangan matawang USD/CAD untuk sesi dagangan semalam, harga kemudiannya membuat penurunan berikutan faktor kenaikan pada harga minyak mentah yang menurun pada sesi sebelum itu. Penurunan harga telah melepasi paras support MagicS1 sehingga mencecah paras terendah dagangan harian semalam pada paras support MagicS2. Namun, harga kembali melonjak pada sesi pasaran New York sehingga ke paras Magic Pivot semula dan menguji paras resistance 1.32900 sebelum menutup dagangan di bawah paras Magic Pivot.
Pada sesi pasaran Asia hari ini, harga bergerak perlahan di atas paras Magic Pivot 1.3261 sebelum dilihat cuba membuat penurunan melepasi paras tersebut pada penghujung sesi. Jika harga berjaya meneruskan penurunan ke paras lebih rendah, harga akan menguji kembali paras terendah dagangan harian semalam sekitar paras support 1.3228 (MagicS1). Seterusnya, penurunan yang diteruskan harga dijangka akan ke paras sekitar 1.3193 (MagicS2) sebelum harga cuba mencatatkan paras terendah yang baru menuju ke sekitar paras 1.3160 (MagicS3) setelah berjaya mengatasi paras terendah semasa pada chart USD/CAD sekitar support 1.3180 sebelum ini.
Namun, jika harga berjaya membuat kenaikan lebih tinggi semula dari paras Magic Pivot hari ini, harga dilihat akan menguji paras resistance terdekat yang berada pada paras 1.3296 (MagicR1). Kemudian, harga bakal meneruskan kenaikan ke paras lebih tinggi dan menuju pula ke paras sekitar 1.3329 (MagicR2) yang dilihat turut diuji pada dagangan minggu lalu. Seterusnya, jika harga masih meneruskan kenaikan, harga dijangka akan menjadikan paras resistance pada 1.3364 (MagicR3) sebagai destinasi tumpuan harga yang seterusnya.
 Beri tumpuan pada perkembangan pasaran minyak mentah global dan juga data-data ekonomi yang mempengaruhi nilai Loonie dalam pasaran semasa. Untuk analisis teknikal, jadikan indicator Moshed Magic Line sebagai indicator tambahan tetap pada chart USD/CAD untuk membantu anda membuat keputusan dagangan yang lebih tepat dan jelas.

Paras support: 1.3228, 1.3193, 1.3160.
Paras resistance: 1.3296, 1.3329, 1.3364.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Penurunan Harga Pada AUD/USD Didorong Oleh Data China Yang Lemah

Pergerakan harga pada pasangan matawang AUD/USD sejak penghujung minggu lalu mula menunjukkan corak pergerakan menaik harga setelah siri penurunan harga pada dagangan sebelumnya.
Faktor kenaikan harga adalah didorong oleh dagangan USD yang kembali lemah selepas data-data ekonomi di Amerika Syarikat sedikit terjejas di samping kebimbangan pelabur menantikan data penting pada minggu ini iaitu mesyuarat FOMC untuk menetapkan kadar faedah serta laporan data pekerjaan NFP pada penghujung minggu.
Sesi pasaran Asia pagi ini melihatkan dagangan dolar Australia pula mengalami kejatuhan berbanding USD. Ini adalah disebabkan data ekonomi China yang dikeluarkan sebentar tadi yang mencatatkan bacaan yang lemah.
Data PMI perkilangan dan bukan-perkilangan di China merekodkan angka yang menurun berbanding bacaan data sebelum ini. Data PMI perkilangan tinjauan Caixin turut merekodkan penurunan pada bacaan terkini.
Sebagai rakan dagang terbesar Australia, data-data ekonomi China adalah sangat sensitif  terhadap Aussie dan sering memberikan impak secara terus terhadap dagangan dolar Australia tersebut susulan data dikeluarkan.
Secara teknikal, dapat dilihat pergerakan harga pada AUD/USD yang membuat kenaikan ke paras resistance 0.7065 (MagicR1) kembali menurun semula sehingga ke paras support 0.7039 (MagicS1) pada indicator Moshed Magic Line hari ini.
 Jika harga terus membuat penurunan ke paras lebih rendah, jangkaan penurunan harga akan menguji paras 0.70200 yang berada pada zon RBS (resistance become support) pada chart AUD/USD sebelum menyentuh paras support 0.7014 (MagicS3).
Namun jika harga kembali meneruskan pergerakan menaik harga, paras resistance 0.7090 (MagicR3) pada indicator Moshed Magic Line adalah dilihat antara destinasi yang akan menjadi tumpuan harga.
Kenaikan lebih tinggi harga berpotensi mencapai paras sekitar 0.71300 untuk harga menguji zon SBR (support become resistance) tersebut.
Lihat gambar chart pasangan matawang AUD/USD di bawah untuk rujukan teknikal analisis anda. Perhatikan paras support dan resistance pada indicator Moshed Magic Line untuk membantu anda mengawal risiko dalam dagangan.

Paras support: 0.7039, 0.7025, 0.7014.
Paras resistance: 0.7065, 0.7075, 0.7090.


Minggu Kritikal Buat Pasaran,Prestasi US Dolar Jadi Tanda Tanya!

US dolar melonjak ke paras tertinggi hampir tiga tahun berbanding matawang yen pada hari Isnin berikutan para pelabur memiliki keyakinan bahawa the Fed akan mengumumkan pengurangan pembelian bon pada bulan hadapan.
Laporan pekerjaan yang kurang memuaskan telah mendorong hasil bon A.S meningkat lebih tinggi. Matawang yen yang sensitif terhadap perbezaan kadar faedah berjaya menyetuh paras 113 yen per dolar untuk pertama kalinyak sejak Disember 2018.
Matawang yen juga terkesan berbanding matawang berisiko dengan matawang Australia mengukuh berbanding US dolar. Hal ini berikutan harga minyak mencecah paras tertinggi selepas beberapa tahun berhadapan krisis tenaga yang mencengkam ekonomi utama.
 Pemain pasaran memberi tumpuan pada data indeks harga pengguna dan pejualan runcit yang akan dikeluarkan pada minggu ini. Menurut Kathy Lien, pengarah urusan di BK Asset Management, para pelabur perlu berhati-hati jika jumlah inflasi dan perbelanjaan pengguna jatuh kerana ia mendorong penyusutan US dolar.
Indeks US dolar yang mengukur matawang US berbanding enam matawang utama didagangkan kukuh 0.14% kepada paras dagangan 94.213. Hasil bon A.S 10 tahun mencapai paras tertinggi empat bulan 1.617% pada hari Jumaat, walaupun setelah data menunjukkan ekonomi AS mencipta pekerjaan paling sedikit dalam sembilan bulan pada bulan September.
Kebimbangan mengenai inflasi tidak terhad kepada Amerika Syarikat, dengan gangguan bekalan dan kenaikan harga komoditi yang mempengaruhi banyak negara.
Matawang pound UK mengukuh kepada paras dagangan $ 1.3627, dengan harapan yang semakin meningkat terhadap Bank of England berkemungkinan menaikkan kadar faedah untuk mengekang inflasi.


Ke Mana Hala Tuju USD Selepas Ucapan Powell Gagal Kejutkan Pelabur?

Dolar Amerika kekal didagangkan suram dengan menyusut lebih rendah pada permulaan sesi Asia seterusnya memberi manfaat buat kebanyakan mata wang utama lain.
Ucapan Pengerusi Federal Reserve (Fed) gagal merangsang kenaikan US dolar selepas beliau terus mengulangi kenyataan bahawa bank pusat selesa dengan kenaikan kadar sebanyak 50 mata asas.
Beliau juga memberitahu Fed boleh mempercepatkan atau memperlahankan kadar kenaikan sejajar dengan perkembangan dalam ekonomi, selain turut menambah bahawa kekuatan asas ekonomi adalah sangat baik pada masa ini.
Selain itu, data jualan runcit Amerika Syarikat diterbitkan bercampur-campur, di mana bacaan teras menunjukkan bacaan lebih kukuh pada April manakala jualan runcit pula meleset daripada jangkaan.
 Sementara itu, mata wang euro mendapat pengukuhan daripada kenyataan penggubal dasar Bank Pusat Eropah (ECB) Klaas Knot yang tidak menolak kemungkinan untuk kenaikan 50 mata asas dalam kadar faedahnya.
Knot turut memberitahu bahawa peningkatan sebanyak 25 mata asas pada bulan Julai mungkin berlaku. Susulan kenyataan tersebut, mata wang euro melonjak lebih tinggi menghampiri paras ketinggian satu minggu.
Dalam pada itu, mata wang pound terus mempertahankan keuntungan susulan penerbitan data pekerjaan UK yang jauh lebih kukuh daripada dijangkakan pada suku pertama tahun ini dengan jatuh ke paras terendah 48 tahun.
Ini sekali gus menguatkan harapan pelabur untuk Bank Pusat England (BOE) meneruskan pelaksanaan kadar faedahnya bagi mengekang inflasi yang tinggi. Sebagai makluman, data inflasi UK yang bakal diterbitkan pada sesi Eropah hari ini akan menjadi perhatian pelabur seterusnya.


Analisis Teknikal EUR/USD – Timeframe H1 – 5/11/2018

Data yang ditunggu-tunggu pada dagangan minggu lalu iaitu pada Jumaat menunjukkan kadar pertumbuhan pekerjaan di Amerika Syarikat melonjak pada Oktober serta data gaji yang menunjukkan kenaikan terbesar dalam 9 tahun setengah ini kembali memberi kelebihan terhadap matawang USD. Seperti mana yang semua tahu, USD telah didagangkan merosot berbanding majoriti matawang utama yang lain pada penghujung minggu lalu berikutan sentimen pasaran yang dilihat kembali pulih. Jika diteliti pergerakan harga pada chart pasangan matawang EUR/USD pada dagangan Jumaat lalu, harga dilihat telah membuat kenaikan sehingga menguji paras resistance MagicR1 pada indicator Moshed Magic Line sebelum harga menjunam semula ke paras Magic Pivot setelah data pekerjaan NFP dikeluarkan sebelum harga ditutup sekitar paras tersebut.
Pada sesi pasaran Asia hari ini, seperti kebiasaan dagangan sebelum ini, harga akan bergerak perlahan pada dagangan awal minggu di mana harga pada chart EUR/USD dilihat bergerak rendah dari paras Magic Pivot 1.1404 hari ini dan bergerak menurun dengan kadar yang perlahan. Jika USD dapat mengekalkan pengukuhan yang dibuat pada Jumaat lalu, harga berkemungkinan akan ditekan lebih rendah ke paras support terdekat iaitu pada paras 1.1353 (MagicS1). Kemudiannya, harga dijangka akan menyambung penurunan dan menguji paras support pada 1.1320 (MagicS2) untuk harga menguji paras terendah yang dicapai harga pada Rabu lalu. Dan jika harga berjaya breakout paras tersebut, harga akan membuat paras lower low yang baru berkemungkinan menuju ke paras support 1.1268 (MagicS3).
Namun, jika matawang EURO kembali didagangkan lebih kukuh berbanding USD seperti dagangan penghujung minggu lalu, harga dilihat akan cuba menguji paras resistance 1.1437 (MagicR1) yang berada pada zon SBR (support become resistance) yang terdekat dengan harga semasa pada chart EUR/USD. Seterusnya, jangkaan kenaikan yang diteruskan harga akan menuju ke paras resistance pada 1.1489 (MagicR2) terlebih dahulu sebelum harga meneruskan lagi kenaikan untuk menguji paras resistance 1.1522 (MagicR3) yang juga dilihat berada pada paras SBR yang lebih tinggi.
 Lengkapkan analisis anda pada permulaan minggu ini dengan melihat data-data ekonomi dan isu-isu yang bakal mempengaruhi pergerakan harga dalam pasaran sepanjang minggu ini. Jadikan indicator Moshed Magic Line sebagai rujukan analisis teknikal harian anda pada setiap chart terutama pada chart EUR/USD yang menjadi pilihan trader di seluruh dunia.

Paras support: 1.1353, 1.1320, 1.1268.
Paras resistance: 1.1437, 1.1489, 1.1522.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Tumpuan Pasaran Terarah Pada Mesyuarat Polisi Bank Pusat Australia Hari Ini

Dolar Amerika kembali didagangkan kukuh pada permulaan dagangan suku tahun ketiga bermula Julai semalam berikutan pertemuan antara Presiden Amerika Syarikat Donald Trump dan Presiden Xi Jinping dari China memberikan keputusan yang positif terhadap pasaran.
Kedua-dua pemimpin ekonomi gergasi tersebut bersetuju untuk gencatan perdagangan di mana serangan tarif terbaru dihentikan dan mereka dilaporkan akan mengadakan rundingan semula dalam usaha menjernihkan kembali ketegangan yang berlaku.
Namun, matawang safe-haven Yen menerima tempias ekoran sentimen positif tersebut apabila pelabur mula beralih dari aset yang lebih selamat kepada aset yang berisiko dan memberikan pulangan yang lebih tinggi. Oleh itu, permintaan terhadap matawang Yen kembali menurun semula memberi kesan ke atas kelemahan nilai Yen dalam pasaran semasa.
Data PMI perkilangan tinjauan ISM di Amerika Syarikat menyokong dagangan USD apabila angka yang dikeluarkan semalam positif dengan bacaan sedikit tinggi berbanding penurunan yang dijangkakan oleh pasaran.
Sementara data PMI perkilangan di zon Eropah semalam dilihat sedikit rendah berbanding bacaan sebelum ini. Bacaan menunjukkan penguncupan lima bulan berturut-turut dalam aktiviti perkilangan berikutan terkesan oleh ketegangan perdagangan global dan ketidaktentuan politik selain penurunan pada industri auto. Pengeluaran, pesanan baru dan eksport turut merosot.
 Ini memberikan petunjuk penting buat dagangan dolar Euro. Dengan data-data yang mempengaruhi kadar inflasi itu, Euro dijangka akan terus berada dalam kelompok dagangan yang berisiko untuk awal suku tahun ketiga.
Dagangan dolar Australia pula dijangka tidak mampu memanfaatkan sentimen pasaran yang positif berikutan masih terbeban pada faktor fundamental bank pusat yang dovish.
Tumpuan pasaran pada jam 12.30 tengahari hari ini akan terarah pada keputusan mesyuarat polisi monetari oleh Reserve Bank of Australia (RBA) untuk penetapan kadar faedah. Pasaran menjangkakan kadar faedah berkemungkinan akan diturunkan lagi dari 1.25% kepada 1.00% untuk merekodkan sejarah kadar terendah terbaru kali ini.
Berkemungkinan juga bank pusat akan mengekalkan kadar faedah namun dijangka komen susulan oleh Gabenor masih bernada dovish berdasarkan data-data ekonomi Australia yang masih lemah. Pasaran juga sudahpun menyerap harga ke arah jangkaan penurunan kadar tersebut dan dapat dilihat dagangan Aussie yang sudah mula mencatatkan kejatuhan sejak semalam.
Pound Sterling juga kekal diniagakan lemah dalam pasaran dengan ketiadaan laporan terbaru yang menggerakkan matawang British tersebut. Risiko masih terarah pada ketidaktentuan politik di Britain dalam tempoh proses penggantian pemimpin yang baru.


8 Berita Data Ekonomi Penting Tumpuan Pasaran Minggu Ini (12-16 Julai 2021)

Berikut merupakan sebahagian data-data ekonomi penting yang akan menjadi tumpuan pasaran sepanjang minggu ini.
Data Inflasi AS (Selasa 8.30 Malam): Menjadi tumpuan bank pusat, data indeks harga pengguna bakal memberikan petunjuk kadar inflasi di Amerika Syarikat (AS). Jangkaan penurunan pada angka bacaan bagi bulan Jun akan memberikan tekanan terhadap US dolar.
Mesyuarat Polisi RBNZ (Rabu 10.00 Pagi): Bank pusat New Zealand (RBNZ) terus dijangka untuk mengekalkan kadar faedah di paras 0.25% bagi mesyuarat edisi Julai. Namun, pelabur menantikan petunjuk terhadap perubahan polisi selepas terdapat jangkaan minggu lalu bahawa RBNZ akan melaksanakan pengetatan dasar.
Data Inflasi UK (Rabu 2.00 Petang): Selepas data indeks harga pengguna UK meningkat di atas paras 2.0% sebelum ini, jangkaan trend kenaikan tersebut akan masih berterusan untuk bacaan Jun. Namun, angka data berkemungkinan akan susut semula pada bacaan yang akan datang berikutan rancangan pembukaan ekonomi dijejaskan oleh faktor penularan jangkitan virus di UK.
 Mesyuarat Polisi BOC (Rabu 10.00 Malam): Bank pusat Kanada berkemungkinan mengekalkan kadar faedah di paras terendah 0.25%. Pelabur bakal menjangkakan penyampaian kenyataan bernada positif dari bank pusat selepas laporan data pekerjaan Kanada pada minggu lalu memberangsangkan.
Laporan Data Pekerjaan Australia (Khamis 9.30 Pagi): Ramalan penurunan bagi pertambahan pekerjaan di Australia untuk bulan Jun kepada 20,300 berbanding 115,200 bulan sebelumnya dilihat akan memberi kesan penyusutan terhadap dolar Aussie. Kadar pengangguran pula dijangka menurun.
Laporan Data Pekerjaan UK (Khamis 2.00 Petang): Sektor buruh di UK dilihat menunjukkan perkembangan yang baik dengan jangkaan terbaru untuk indeks purata pendapatan 3 bulan meningkat kepada 7.2% daripada 5.6%.
Mesyuarat Polisi BOJ (Jumaat): Sesi Asia pada Jumaat akan memberi tumpuan pada mesyuarat dasar monetari bank pusat Jepun. Seperti kebiasaan, tiada perubahan kadar faedah dan polisi dijangkakan oleh pelabur.
Data Jualan Runcit AS (Jumaat 8.30 Malam): Bacaan data bagi kadar jualan runcit di Amerika Syarikat dijangka untuk pulih semula selepas mencatatkan kemerosotan pada Mei lalu.


USD/JPY Mendatar Untuk Minggu Ketiga, Bakal Pamer Pergerakan Drastik Minggu Ini?

Matawang safe-haven Yen kembali mendapat permintaan dalam pasaran susulan risiko wabak Coronavirus COVID-19 terus membimbangkan pasaran.
Angka kematian mencatatkan 1,868 korban sementara 72,436 kes jangkitan disahkan setakat hari ini.
China masih bergelut untuk meningkatkan usaha bagi merangsangkan semula aktiviti ekonomi dengan menyuntik dana menerusi program pinjaman jangka masa sederhana.
Dilihatkan pergerakan harga pada carta pasangan matawang USD/JPY, harga mula menunjukkan penurunan pada lewat sesi pasaran New York semalam bersambung pada sesi Asia hari ini.
Harga menurun ke paras lebih rendah di bawah garisan sokongan Moving Average 50 (MA50) pada rangka masa 1 jam pergerakan harga dan turun menguji paras support 109.700 yang merupakan zon RBS (resistance become support).
Harga telah menguji paras support tersebut sejak awal Februari lalu dan harga masih gagal turun melepasi paras tersebut sepanjang 3 minggu dagangan.
 Jika dagangan US dolar melemah dan mendorong harga untuk turun lebih rendah melepasi RBS 109.700 tersebut, harga bakal menuju ke zon RBS sekitar 109.300.
Penurunan lebih rendah berkemungkinan menguji zon tumpuan sekitar 109.000 atau 108.800 jika sentimen pasaran terus berisiko dan memberi kelebihan kepada Yen untuk terus mengukuh.
Sebaliknya jika harga kembali membuat kenaikan melepasi halangan dinamik MA50, harga bakal menguji semula zon resistance pada 110.00 dan akan cuba mengatasi kenaikan pada ketinggian 110.100 yang dicapai minggu lalu.
Kenaikan harga seterusnya akan menguji resistance 110.300 yang diuji pada dagangan Januari namun harga gagal tembusinya sebelum harga membuat penurunan semula.
Lihat gambar carta pasangan matawang USD/JPY di bawah untuk rujukan analisis teknikal anda.


Analisis Teknikal GBP/USD – Timeframe H1 – 1/2/2019

Pound Sterling cuba untuk mengukuhkan kembali nilai dagangannya pada Khamis setelah terkesan daripada penolakan pindaan pelan Brexit pada undian Parlimen baru-baru ini. Harga pada chart pasangan matawang GBP/USD dilihat beberapa kali cuba untuk membuat kenaikan dan menguji paras resistance MagicR1 pada indicator Moshed Magic Line, namun harga gagal melepasi paras tersebut dan turun di sekitar paras Magic Pivot setelah USD kembali mendapat rentak untuk mengukuh selepas data jualan rumah di Amerika Syarikat mencatatkan angka yang meningkat.
Pada sesi pasaran Asia pagi ini, harga bergerak rendah dari paras Magic Pivot 1.3120 dan menyentuh paras support 1.3079 (MagicS1) sebelum bergerak perlahan semula sehingga penghujung sesi. Jika harga turun lebih rendah dari paras tersebut, harga bakal menguji pula paras support pada dagangan Rabu lalu sekitar 1.3057 (MagicS2). Dan penurunan harga yang masih diteruskan dilihat akan ke paras zon RBS (resistance become support) sekitar paras resistance 1.3016 (MagicS3).
 Sebaliknya, jika harga menunjukkan kenaikan pada dagangan hari ini lebih tinggi dari paras Magic Pivot, paras awal kenaikan dilihat akan menuju ke resistance 1.3142 (MagicR1). Seterusnya harga akan meneruskan kenaikan ke paras resistance yang lebih tinggi dilihat berada pada 1.3183 (MagicR2) sementara paras ketinggian pada dagangan Selasa lalu bakal diuji jika kenaikan diteruskan ke paras resistance 1.3205 (MagicR3).
Terus pantau perkembangan Brexit bersambung pada minggu hadapan pula dan pastikan anda bersedia untuk menghadapi pergerakan volatile harga yang dijangka akan berlaku sejurus laporan data pekerjaan NFP dikeluarkan pada sesi pasaran New York sebentar lagi. Tentukan paras support dan resistance terbaik pada chart GBP/USD untuk membantu anda mengenalpasti paras sesuai untuk posisi dagangan dan juga untuk tujuan mengawal risiko.

Paras support: 1.3079, 1.3057, 1.3016.
Paras resistance:  1.3142, 1.3183, 1.3205.


Menjelang Mesyuarat BOC, Ini Pergerakan Pada Carta USD/CAD

Setakat minggu lalu, dolar Kanada terus didagangkan lemah sehingga susut ke paras terendah terbaru 8 minggu berbanding US dolar, kerana kebimbangan yang berlarutan mengenai pertumbuhan ekonomi yang perlahan di dalam negara tersebut memberikan ruang kepada US dolar lebih mendominasi.
Namun, sedikit pemulihan dipamerkan pada pergerakan dolar Kanada di awal minggu ini menjelang mesyuarat dasar monetari Bank of Canada (BOC) dengan jangkaan bank pusat bakal membuat satu lagi kenaikan kadar yang agresif bagi mengawal inflasi yang berada pada paras yang tinggi.
Dijangkakan BOC bakal membuat kenaikan kadar sebanyak 75 mata asas yang bakal membuatkan kos pinjaman berada pada 3.25%.
Namun dolar kanada gagal untuk meraih keuntungan ekoran terkesan oleh keputusan pertemuan Pertubuhan Negara Pengeksport Petroleum dan sekutunya (OPEC+) yang bersetuju untuk mengurangkan pengeluaran minyak mentah sebanyak 100,000 tong sehari mulai bulan Oktober.
Bagi menilai pergerakan harga pada carta pasangan mata wang USD/CAD, harga dilihat telah mencapai paras tertinggi terbaru 7 minggu pada Khamis lalu menyentuh paras rintangan 1.32000.
Dan bersambung pada pembukaan sesi dagangan Asia awal minggu ini semalam, harga gagal untuk mengatasi paras ketinggian yang dicapai minggu lalu itu dan susut menutup dagangan penghujung sesi New York di sekitar 1.31400.
Penurunan diteruskan pada pembukaan sesi Asia pagi ini (Selasa) dengan harga bergerak turun di bawah paras halangan Moving Average 50 (MA50) pada rangka masa 1 jam di carta USD/CAD menguji zon RBS (resistance become support) 1.31000.
 Sekiranya harga menyambung penurunan lebih rendah, harga bakal menembusi zon 1.31000 dan boleh menuju sehingga ke paras tumpuan seterusnya sekitar 1.30000.
Penurunan yang dilanjutkan berkemungkinan akan mencecah pula ke zon 1.29000 untuk catatkan paras terendah terbaru 2 minggu sekiranya US dolar kekal lemah berbanding dolar Kanada.
Namun, dijangkakan harga boleh meneruskan kenaikan semula sekiranya terbitan data sektor perkhidmatan AS tinjauan ISM catat bacaan memberangsangkan dan memberi sokongan peningkatan kepada mata wang US dolar.
Untuk jangkaan kenaikan harga, lonjakan dari zon RBS 1.31000 dilihat bakal menguji kembali paras ketinggian yang dicapai minggu lalu pada paras rintangan 1.32000.
Meneruskan kenaikan ke paras yang lebih tinggi melepasi paras tersebut, harga bakal mencatatkan paras ketinggian terbaru 2 tahun dengan sasaran seterusnya untuk mencecah 1.33000.
Lihat gambar carta harga pasangan USD/CAD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Analisis teknikal USD/JPY – Timeframe H1 – 27/04/2018

Jika diperhatikan, harga USD/JPY masih dalam momentum bullish setakat ini, dan selagi ia tidak breakout Key Support 109.14 potensi masih ke arah kenaikan. Dan jika breakout Key Resistance 109.50, target seterusnya yang berpotensi dicapai adalah 109.80/110.00.
 Walaubagaimanapun, jika breakout Key Support kemungkinan ia akan melakukan retracement yang lebih rendah ke paras harag 108.85. Oleh itu, Key Support ini memainkan peranan yang penting untuk diperhatikan ketika ini samaada ia akan breakout untuk retrace ke harga lebih rendah ataupun terus bullish.
Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Dalam Tempoh 2 Minggu USD/JPY Catat Penurunan Hampir 500 Pips!

Dagangan bagi 2 minggu sebelum ini menyaksikan penurunan harga pada carta pasangan matawang USD/JPY hampir mencecah 500 pips setakat Jumaat lalu.
Ini adalah berikutan sentimen pasaran yang terus berisiko ekoran penularan wabak Coronavirus COVID-19 yang semakin membimbangkan dan telah menjejaskan rantai ekonomi global.
Aset safe-haven menjadi tumpuan para pelabur melihatkan permintaan meningkat terhadap matawang safe-haven Yen dalam pasaran.
Walaupun US dolar turut dikategorikan sebagai matawang safe-haven, namun tidak mendapat tarikan pelabur apabila ekonomi Amerika Syarikat turut berdepan ancaman serangan wabak COVID-19 dengan amaran telah dikeluarkan terhadap rakyatnya.
Dagangan USD/JPY telah membuat penurunan dari paras ketinggian 112.200 yang dicapai pada 20 Februari lalu sehingga sekitar 107.500, paras terendah terbaru dalam tempoh 5 bulan.
Menutup dagangan minggu lalu pada Jumaat, harga mempamerkan penurunan ketara lebih 200 pips dengan penyusutan matawang US dolar.
 Memulakan dagangan pada minggu ini, sesi pasaran Asia menyaksikan kenaikan dari paras terendah dicecah minggu lalu.
Namun dengan jangkaan penurunan kadar oleh Federal Reserve (Fed), harga bakal meneruskan penurunan ke paras lebih rendah lagi pada minggu ini ditambah sentimen pasaran yang terus berisiko.
Jika harga berjaya lepasi penurunan di bawah paras 1.07.400, antara destinasi yang dijangka akan menjadi tumpuan harga adalah pada paras support 107.000 atau lebih rendah pada 106.600.
Namun jika harga kembali membuat kenaikan, paras halangan dinamik Moving Average 50 (MA50) akan diuji harga dan jika berjaya ditembusi, kenaikan berkemungkinan menuju zon SBR (support become resistance) 109.700.
Lihat gambar carta pasangan matawang USD/JPY di bawah untuk rujukan analisis teknikal anda.


Pergerakan Matawang Dalam Pasaran – Harga Minyak Bercampur, Emas Terus Menyusut – Sesi Asia

Forex
Matawang Australia mengukuh pada hari Selasa dalam sesi dagangan Asia.
AUD mencatat bacaan yang mengukuh sebanyak 0.01% kepada 0.7662 berbanding US dolar. USD/JPY menunjukkan bacaan pada 112.63, mengukuh sebanyak 0.07% setakat jam 10.00 a.m.
Pengukuh matawang Aussie didorong selepas Reserve Bank of Australia (RBA) mengeluarkan laporan minit mesyuarat.
Bank of Japan akan mengeluarkan keyataan polisi monetari pada hari Khamis.
Indeks US dolar yang mengukur kekuatan matawang greenback berbanding enam mengukuh sebanyak 0.09% kepada 93.31 dalam sesi dagangan Asia pada hari Selasa setakat jam 10.00 a.m.
Minyak
Harga minyak bercampur pada hari Selasa dalam sesi dagangan Asia.
 Minyak mentah WTI (West Texas Intermediate) bagi kontak penghantaran Disember naik sebanyak 0.02% kepada $57.23 setakat jam 10.00 a.m.
Minyak Brent pula yang didagang ICE Future Exchange di London jatuh sebanyak 0.16% kepada $63.34 setong setakat jam 10.00 a.m.
Terdapat beberapa faktor yang mempengaruhi pergerakan harga minyak pada hari ini.
Tindakan pengamabilan untung ketikan harga minyak mentah WTI naik, kerana khuatir permintaan minyak akan melonjak naik semasa cuti nanti.
Selain itu, harga minyak juga didorong oleh isu mogok yang berlaku di Nigeria yang merupakan pengeluar minyak utama.
Emas
Harga emas jatuh pada hari Selasa dalam sesi dagangan Asia berikutan pengukuhan US dolar dan tumpuan pelabur terhadap kemajuan reformasi cukai US.
Emas dalam niaga-hadapan (futures) di Comex mencatat penyusutan sebanyak 0.14% pada hari Selasa kepada $1,257.10 setakat jam 10.00 a.m.


Eksport China Jatuh, Polisi Trump Mampu Menambah Kejatuhan Ini!

Data trade balance (imbangan perdagangan) China baru sahaja dikeluarkan. Data ini dikeluarkan setiap bulan selepas 10 hari, bulan itu berakhir. Maknanya bagi data yang dikeluarkan hari ini adalah data bulan lepas.
Kenapa laporan trade balance China ini penting?
Pada bulan lepas China mencatatkan trade surplus (imbangan perdagangan) sebanyak 298 bilion Yuan dan dijangkakan data bulan ini meningkat kepada 345 bilion Yuan. Namun data yang dikeluarkan pada hari ini kurang daripada jangkaan iaitu 275 bilion. Perdagangan China dilihat semakin menyusut kerana pengurangan dari 298 bilion pada bulan sebelum kepada 275 bilion bagi bulan Disember.
Imbangan perdagangan adalah hasil eksport tolak import yang mana jika hasilnya positif, ia dipanggil ‘trade surplus’ (lebihan dagangan) dan sebaliknya dipanggil ‘trade deficit’ (kurangan dagangan).
 Eksport China bagi tahun 2016 merekodkan kejatuhan sebanyak 7.7% berbanding tahun 2015 dengan import susut 5.5%. Hal ini meningkatkan kebimbangan kepada enjin pertumbuhan ekonomi dunia ini dengan negara-negara di Asia banyak bergantung kepada eksport ke negara kedua terbesar dunia ini.
Eksport melebihi import baik untuk sesebuah negara kerana menunjukkan negara itu banyak menjual barang ke negara lain dan begitu juga sebaliknya. Eksport yang tinggi menunjukkan pengaliran wang asing ke dalam Negara yang mampu menaikkan nilai matawang tersebut. Tidak lupa juga Australia sebagai pengeksport terbesar kuprum (copper) dan biji besi (iron ore) ke China akan mendapat kesan daripada data ini.
Perdagangan China dilihat semakin menyusut sejak beberapa tahun ini kerana kurangnya permintaan global dari Eropah, Asia dan US. Perdagangan yang perlahan di China adalah gambaran kepada perdagangan global secara keseluruhannya.
Kebimbangan semakin memuncak apabila Trump mengancam untuk mengetatkan syarat-syarat perdagangan kepada China dalam kempen pilihanrayanya sebelum ini. Hal ini, jika berlaku akan memburukkan lagi situasi perdagangan di China dan global secara keseluruhannya. Kita berharap ada isyarat positif daripada pendtadbiran Trump pada 20 Januari ini dengan perjanjian perdagangan yang lebih baik kepada rakan-rakan dagang Amerika Syarikat.


Raja Mata wang Sudah Terjaga, Terus Tembus Paras Tertinggi Baharu 20 Tahun!

US dolar akhirnya kembali mengumpul kekuatan untuk bangkit lebih tinggi pada sesi Eropah dengan mencatat paras ketinggian terbaharu sejak Disember 2002 berbanding kebanyakan mata wang utama.
Keteguhan pendirian Federal Reserve (Fed) untuk meningkatkan kadar faedah dalam memerangi inflasi tampaknya masih lagi menyokong raja mata wang itu walaupun sedikit lemah pada awal minggu.
Kebangkitan semula US dolar sekali gus membenam mata wang euro ke paras terendah terbaharu 20 tahun, apatah lagi penggubal dasar Bank Pusat Eropah (ECB) masih gagal memberi indikasi baru mengenai kenaikan kadar faedah pada Julai yang dijangka kekal dengan peningkatan 25 mata asas sahaja.
 Mata wang pound turut menyusut namun penurunan yang dicatatkan adalah terhad memandangkan pelabur menantikan ucapan Gabenor bank pusat England (BOE), Andrew Bailey pada malam ini.
Sementara itu, dolar Aussie turut merosot lebih rendah walaupun keputusan polisi terbaharu Reserve Bank of Australia (RBA) menyaksikan bank pusat itu menepati jangkaan dengan kenaikan sebanyak 50 mata asas dalam kadar faedah.
Dolar kiwi turut tergelincir lebih parah selepas dilaporkan harga perumahan di New Zealand jatuh ke tahap terendah 13 tahun kerana dipengaruhi oleh kadar faedah yang semakin tinggi.
Selain itu, dolar Kanada juga menyusut susulan peningkatan US dolar, gagal mempertahankan sokongan daripada dagangan minyak emntah yang tinggi.


Sesi yang Lebih Ceria Buat Aussie dan Kiwi

Dollar Australia dan New Zealand bergerak lebih tinggi berbanding US Dollar pada hari Selasa berikutan komen positif oleh Reserve Bank of Australia (RBA). Data Amerika Syarikat yang mengecewakan terus mempengaruhi penurunan US Dollar.
AUD/USD meningkat 0.42% kepada 0.7705.
AUD/USD, 15 minit
Dalam minit mesyuarat bulan Ogos, RBA meramalkan pertumbuhan ekonomi akan bertambah pesat pada pertengahan tahun 2017.
Kenyataan ini berbeza dengan kenyataan bank pusat itu yang dibuat pada 5 Ogos yang meramalkan pertumbuhan pada tahun 2018.
 Keyakinan ini sekali gus memadamkan jangkaan pemotongan kadar dalam mesyuarat sebelum ini oleh RBA. Pada awal bulan ini, penanda aras bagi interest rate telah diturunkan kepada rekod terendah iaitiu 1.5%.
NZD/USD juga mencatat kemajuan 0.65%.
Sementara itu, matawang Greenback kekal di paras yang agak rendah selepas data yang mengecewakan dari AS. Perkara ini secara tidak langsung menjejaskan jangkaan kenaikan kadar bagi penghujung tahun ini.
US Dollar yang mengukur kekuatan Greenback tergelincir 0.48% kepada angka terendah sejak 3 Ogos lalu.
Anda Rugi Jika Abaikan 5 Perkara Penting Dalam Pasaran Hari Ini!


Analisis Teknikal EUR/USD – Timeframe H1 – 5/12/2018

Pergerakan harga pada chart pasangan matawang EUR/USD untuk sesi dagangan Selasa semalam menunjukkan harga telah membuat kenaikan dari paras Magic Pivot sehingga melepasi paras resistance MagicR1 dan menguji paras ketinggian pada dagangan semalam di paras resistance MagicR2 pada indicator Moshed Magic Line. Namun, harga kemudian menunjukkan penurunan ketara sekitar 100 pips sehingga ke paras support MagicS1 pada sesi pasaran New York setelah sentimen pasaran semasa kembali dilihat berisiko. Indeks saham utama global mengalami kemerosotan dan disamping itu juga, kebimbangan terhadap hubungan dagang AS-China kembali melanda pasaran setelah kenyataan berunsur ancaman daripada Presiden Donald Trump melihatkan perjanjian damai 90 hari kembali goyah.
Pada sesi pasaran Asia hari ini, harga dilihat bergerak perlahan di sekitar paras terendah penurunan harga semalam dan berada lebih rendah dari paras Magic Pivot 1.1360 hari ini. Jika harga terus menyambung penurunan semalam, harga dilihat akan menguji zon RBS (resistance become support) di sekitar paras support 1.1300 (MagicS1).  Harga yang berjaya menembusi paras tersebut dilihat akan menuju pula ke paras support pada 1.1259 (MagicS2) dan seterusnya harga akan menguji zon major support di paras 1.1220 dan jika harga masih meneruskan penurunan, destinasi tumpuan harga seterusnya adalah ke paras support 1.1200 (MagicS3) yang berada di paras lebih rendah.
Namun, jika pergerakan harga pada chart EUR/USD menunjukkan kenaikan melepasi paras Magic Pivot hari ini, harga berkemungkinan naik menguji paras resistance 1.1401 (MagicR1) di sekitar zon ketinggian harga semalam. Kenaikan harga yang diteruskan bakal menguji pula paras ketinggian semasa pada chart EUR/USD di paras resistance 1.1460 (MagicR2) dan sekiranya harga berjaya mengatasi ketinggian dari paras tersebut, harga berpotensi untuk mencapai paras ketinggian baru ke paras sekitar 1.1502 (MagicR3).
 Terus ikuti perkembangan global di zon Eropah dan juga faktor-faktor yang memberi kesan kepada perubahan pada sentimen dalam pasaran semasa. Kawal dagangan anda menjelang laporan data pekerjaan NFP minggu ini dan gunakan indicator Moshed Magic Line untuk panduan tambahan dalam analisis teknikal harian anda.

Paras support: 1.1300, 1.1259, 1.1200.
Paras resistance: 1.1401, 1.1460, 1.1502.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Analisis GOLD – Emas ‘Tunjuk Belang’, Lonjak $40 Menjelang NFP

Meneliti kepada carta harga XAU/USD yang mengukur nilai emas berbanding USD dilihat merekodkan aksi garang dengan kembali terbang tinggi ke puncak untuk menguji semula zon rintangan 1800.00.
Dengan jayanya lonjakan itu juga sama sekali telah menembusi trendline resistance serta paras rintangan Moving Average 50 (MA50) untuk memberi bayangan awal harga mampu melonjak lebih tinggi.
Pergerakan harga hanya memberi reaksi kepada penerbitan data ADP NFP Amerika Syarikat (AS) dan data perkhidmatan tinjauan ISM untuk terjun menguji zon RBS (resistance become support) 1760.00.
Akan tetapi zon RBS tersebut sekali lagi telah menyokong lonjakan harga seperti pada sebelum ini ketika terbitan keputusan mesyuarat FOMC sehingga bersambung ke sesi dagangan hari ini (Jumaat).
Tampaknya pelabur lebih tertarik kepada dagangan emas berbanding USD meskipun Pengerusi Federal Reserve (Fed) Jerome Powell mengumumkan langkah yang menetapi jangkaan pelabur.
Dalam pada itu, hasil perbendaharaan AS 10 tahun yang merosot semula serta kadar pertumbuhan ekonomi yang lemah merupakan antara faktor dalam menyokong harga emas kembali melonjak.
 Adakah penerbitan data NFP AS akan menguat susulan data ADP NFP AS yang positif atau akan terus mencatat kedukaan bulan ke-3 berturut-turut?
Jika trend pergerakan harga yang dipaparkan itu valid untuk terus mendaki, zon rintangan 1800.00 dijangka akan diatasi untuk menuju ke paras tertinggi 1813.00 yang dicapai pada penghujung Oktober.
Lonjakan yang lebih agresif akan memperlihatkan harga berupaya untuk mencatat paras ketinggian terbaharu yang berkemungkinan bakal mampu menguji zon rintangan pada 1830.00 pula.
Manakala sekiranya harga terus ditekan oleh pengukuhan USD, kebarangkalian harga akan mencecah semula zon RBS (resistance become support) 1780.00 sebelum harga dijangka terus merosot.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Tiga Tumpuan Utama Pasaran Hari Ini

Fokus Matawang Yen
Gabenor Bank Pusat Jepun (BoJ), Haruhiko Kuroda akan berucap kali kedua minggu ini dalam persidangan di Tokyo. Ucapan Kuroda ini keluar sehari selepas Perdana Menteri Jepun mengumumkan pilihan raya bakal dijalankan lebih awal. Pelabur akan menumpukan kepada yang sebarang arahan baru bagi menangani  “krisis negara” ditengah-tengah ancaman Korea Utara.
Yen yang terkenal dengan matawang safe haven semakin kurang permintaan berbanding dolar berikutan fokus para pelabur beralih daripada ketegangan geopolitik di serantau Korea kepada jangkaan kenaikan kadar faedah Fed akhir tahun ini.
Pasangan matawang USD/JPY tutup pada harga 112.88 di sesi yang lalu, naik 0.58%
Ucapan Gabenor BoE, Carney
Gabenor Mark Carney dijadualkan untuk memberi ucaptama dalam persidangan Bank Pusat England sempena sambutan 20 tahun kemerdekaan di London pada jam 4.15 petang.
 Ucapan Carney ini akan diteliti berikutan banyak dikalangan pelabur menjangkakan BoE akan menaikkan kadar faedaah untuk pertama kalinya sejak 10 tahun yang lalu pada bulan November ini. Carney menjelaskan pada penetapan dasar yang lalu kebarangkalian kadar faedah dinaikkan adalah “tinggi”.
Ketika ini, pound masih lemah berbanding greenback, tutup pada harga 1.3398 semalam, susut 0.45%
Data Ekonomi Utama Amerika
Malam ini akan dikeluarkan bacaan rasmi KDNK suku tahun ke suku tahun (q/q), dan ekonomi US dijangka meningkat sebanyak 3 peratus pada suku tahun yang lalu.
Bersama-sama bacaan ini, data tuntutan pengangguran mingguan juga akan dikeluarkan oleh Jabatan buruh. Laporan ini menghitung bilangan individu yang memohon insurans pengangguran bagi minggu yang berakhir pada 22 September lalu. Penganalisis menjangkakan tuntutan meningkat 11,000 kepada jumlah 270,000.
Menjelang laporan ini, dolar dilihat masih mengukuh berbanding matawang utama yang lain berikutan para pelabur mengharapkan pembaharuan cukai yang dibentangkan oleh Trump awal pagi hari ini dapat memperkukuhkan ekonomi US dimasa hadapan.


Data Pembinaan Bangunan di US Lemah, Masih Gagal Melemahkan US Dolar

Data pembinaan perumahan jatuh 18.7% pada November kepada jumlah 1.09 juta dari 1.34 juta pembinaan pada bulan Oktober. Angka ini lebih rendah daripada jangkaan pasaran iaitu 1.23 juta.
Pembinaan rumah di US jatuh kepada 828,000 dari 863,000 pada bulan sebelum dengan kejatuhan turut dicatatkan dalam kategori pembinaan rumah keluarga-besar walaupun pada Oktober mencatatkan bacaan yang lebih baik.
 Dalam data berasingan, data permit bangunan susut 4.7% pada bulan sama kepada jumlah 1.2 juta berbanding bulan sebelum yang mencatatkan jumlah 1.26 juta dan jangkaan pasaran bagi data ini ialah 1.24 juta.
Kejatuhan dalam data ini disebabkan pembetulan (correction) daripada peningkatan yang besar pada Oktober. Ekonomi US dilihat masih berhadapan ketidaktentuan pada 2017 berikutan pentadbiran baru yang akan mengambil alih pentadbiran Amerika Syarikat.
Sejurus data dikeluarkan US dolar melemah dengan Eur/Usd naik dari 1.0430 kepada 1.0450. Walaubagaimanapun, data ini dilihat gagal melemahkan US dolar secara berterusan dengan Eur/Usd kini jatuh dan berada di paras 1.0422 semasa artikel ini ditulis.


USD/CAD Gagal Kekalkan Siri Penurunan Minggu Lalu, Kembali Pamer Kenaikan

Setelah siri penurunan harga dipamerkan pada carta pasangan matawang USD/CAD minggu lalu, harga kembali pamerkan kenaikan pada awal dagangan minggu ini ekoran ketidakstabilan pasaran minyak mentah yang mempengaruhi dolar Kanada di samping pengukuhan semula US dolar.
Langkah pengurangan pengeluaran bekalan minyak dilihat akan kembali stabilkan harga minyak namun ketegangan antara Arab Saudi dan Rusia masih berlarutan dan terus menjejaskan pasaran.
Kebimbangan terhadap pasaran minyak itu turut mendorong Presiden Amerika Syarikat Donald Trump untuk menghubungi Presiden Rusia Vladimir Putin untuk perbincangan mengenai penyelesaian isu tersebut.
Dolar Kanada bergerak lebih lemah pada minggu ini dengan kenaikan harga dipamerkan semalam pada carta USD/CAD selepas harga mencatatkan penurunan terendah mingguan pada Jumaat mencecah paras 1.39200.
Harga yang dibuka lebih tinggi pada awal dagangan sesi Asia semalam bergerak mendatar sebelum kenaikan harga dipamerkan pada sesi Eropah sehingga bersambung pada sesi New York dengan kenaikan sekitar 170 pips mencapai paras ketinggian 1.41800.
Harga telah bergerak di atas paras sokongan Moving Average 50 (MA50) pada rangka masa 1 jam pergerakan harga di carta USD/CAD memberi isyarat perubahan trend berbanding minggu lalu.
Pergerakan harga pada Selasa lebih mendatar sepanjang sesi Asia sehingga dagangan bersambung ke sesi Eropah menguji paras 1.4200.
 Paras tersebut juga adalah zon SBR (support become resistance) untuk diuji harga sebelum arah pergerakan yang lebih jelas bakal ditentukan.
Jika kenaikan diteruskan, paras 1.42700 akan cuba ditembusi sebelum kenaikan harga bakal memecah trendline harga sebelum ini.
Namun jika harga kembali membuat penurunan semula, harga akan bergerak melepasi paras sokongan dinamik MA50 sebelum menguji zon support pada paras 1.39200 yang diuji penghujung minggu lalu.
Penurunan lebih rendah akan menuju zon support lebih rendah sekitar 1.37400 sebelum ini.
Lihat gambar carta pasangan matawang USD/CAD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


US Dolar Semakin Layu, AUD/USD Tembus Siling!

Sesi Eropah menyaksikan US dolar terus didagangakan susut berbanding mata wang utama lain dengan mata wang komoditi seperti dolar Australia, dolar New Zealand dan dolar Kanada bergerak lebih kukuh.
Sentimen risk-on pasaran disokong oleh laporan pentadbiran Biden mencalonkan bekas Pengerusi Federal Reserve (Fed) Janet Yellen untuk jawatan Setiausaha Perbendaharaan AS yang dilihat akan memperkukuhkan lagi pengurusan kewangan negara.
Selain itu, data ekonomi AS yang diterbitkan semalam telah menjadi pencetus pengukuhan US dolar namun terdapat jangkaan bahawa faktor tersebut akan mendorong pengurangan pada pakej rangsangan ekonomi.
Dapat dilihat pergerakan harga semasa menunjukkan kenaikan ketara harga berikutan penyusutan US dolar seperti pada carta pasangan AUD/USD.
Kenaikan harga yang diteruskan sehingga sesi Eropah telah berjaya menembusi zon resistance 0.73300 yang menjadi rintangan harga sejak dagangan September lalu.
 Harga berkemungkinan akan kembali turun menguji semula paras 0.73300 yang menjadi zon RBS (resistance become support) harga sebelum kenaikan diteruskan lebih tinggi.
Paras ketinggian yang menjadi sasaran seterusnya harga adalah pada resistance 0.74000 yang diuji pada awal September lalu namun gagal ditembusi harga.
Sekiranya penurunan lebih rendah harga berlaku di bawah paras 0.73300 semula, paras sokongan terhampir dilihat sekitar 0.73000 sebelum penurunan lebih rendah akan menuju ke paras support 0.72200.
Lihat gambar carta pasangan mata wang AUD/USD di bawah untuk rujukan analisis teknikal anda.


Analisis teknikal NZD/USD – Timeframe H1 – 3/5/2018

Jika diperhatikan, pergerakan harga bagi NZD/USD berpotensi membentuk pattern double bottom sekiranya ia masih tidak breakout Key Support 0.6985. Pergerakan juga menunjukkan ia mulai breakout trendline dan jika breakout 0.7045, ia berkemungkinan akan retrace sedikit sebelum ia meneruskan lagi kenaikan.
 Jika bullish, target terhampir 0.7064 atau lebih tinggi ke 0.7094. Tetapi jika breakout, 0.7025 ia akan mulai bearish dan menguji semula harga sekitar harga Key Support semula 0.6985. Oleh itu, penting untuk memperhatikan pergerakan NZD/USD ketika ini dan kebangkalian untuk ia bullish adalah tinggi setakat ini selagi tidak breakout Key Support.
Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Yellen Tidak Pasti Dengan Tren Inflasi Amerika Syarikat

Pengerusi The Federal Reserve, Janet Yellen dilihat ‘tidak pasti’ sama ada inflasi akan naik semula dalam masa terdekat. Beliau menyatakan kebarangkalian untuk harga kekal di paras rendah beberapa tahun akan datang.
Yellen juga mengatakan beliau tidak percaya ‘jangkaan inflasi’ telah meleset begitu banyak walaupun kadar inflasi telah berada di bawah sasaran sejak lima tahun lepas.
Inflasi sepatutnya naik semula tahun depan atau dua tahun akan datang, kata beliau.
 “Saya akan kata saya begitu tidak pasti tentang perkara ini. Rakan-rakan saya juga tidak pasti dengan perkara ini sama ada ia hanya sementara, dan kami sedang memerhatikan perkara ini secara teliti.”
Bank pusat telah mengulangi pendirian mereka bahawa inflasi akan naik semula walaupun bacaan inflasi pilihan mereka kini susut ke paras 1.3%. Kadar pengangguran jatuh ke paras 4.1%, di mana pertumbuhan ekonomi kini naik sehingga 3%.
Yellen menegaskan kadar inflasi yang berada di bawah sasaran terlalu lama adalah merbahaya. Fed perlu mengelakkan pengangguran yang berada jauh di bawah paras yang stabil.


Senyap-senyap Emas Mendaki Lebih Tinggi

Logam kuning emas perlahan-lahan mendekati paras harga $1,800 per auns pada sesi Asia, memanfaatkan permintaannya sebagai safe-haven selepas menyaksikan bacaan data ekonomi dari AS yang kurang memberangsangkan dan pergolakan geopolitik di Afghanistan.
Menjelang penghujung sesi Asia, harga emas didagangkan lebih tinggi pada $1,798 per auns, sementara niaga hadapan emas pula positif pada $1,800 per auns.
Data pertumbuhan ekonomi AS suku kedua menunjukkan peningkatan sebanyak 6.6% berbanding kenaikan 6.5% yang dilaporkan sebelum ini, tetapi sedikit terasar dari jangkaan pertumbuhan 6.7%.
 Sementara itu, data jumlah tuntutan pengangguran AS pula meningkat pada 353,000 berbanding jangkaan 345,000 dan lebih tinggi dari angka yang dicatatkan sebelumnya 349,000.
Secara geopolitik, kumpulan IS dikaitkan dengan pengeboman berani mati di pintu masuk ke lapangan terbang Kabul. Pengeboman itu mengorbankan 12 anggota tentera AS dan mencederakan banyak yang lain.
Bagaimanapun, kenyataan hawkish daripada pembuat dasar Federal Reserve (Fed) telah mengekang pergerakan emas untuk lebih agresif, di mana Presiden Fed Dallas, Robert Kaplan menjangkakan bahawa bank pusat akan mula menaikkan kadar faedah pada tahun depan.
Pelabur kini menantikan ucapan Pengerusi Jerome Powell yang dijadualkan bercakap pada jam 10 malam ini (waktu Malaysia) bagi mendapatkan petunjuk mengenai bila pengurangan pembelian bon akan dilaksanakan.


Analisis GOLD – Harga Bakal Menyelam Lebih Dalam

Pasti rama pelabur yang kecewa apabila melihat harga emas merudum teruk khususnya pada sesi pasaran New York semalam.
Pengukuhan US dolar terus memberi tekanan terhadap dagangan emas dalam pasaran dengan penurunan masih dilihat pada sesi Eropah hari ini.
Seperti yang dipaparkan pada carta harga XAU/USD yang mengukur nilai emas berbanding US dolar, harga telah menjunam ke paras terendah terbaru pada sesi New York mencecah sekitar 1830.00.
Penurunan agresif nilai emas itu turut mencatatkan penurunan harian sehingga lebih 300 pips!
Sehingga penghujung sesi New York dan bersambung pada sesi Asia pagi ini, harga sedikit meningkat semula namun pada kadar pergerakan yang lemah.
Namun harga dilihat telah menyambung semula penurunan sehingga bersambung dagangan pada sesi Eropah petang ini.
 Paras 1830.00 yang dicecah semalam bakal ditembusi sekiranya harga mengekalkan penurunan pada trend bearish tersebut.
Seterusnya zon sokongan harga terlihat sekitar 1820.00 sebelum harga menuju paras tumpuan utama pada 1800.00.
Sebaliknya jika harga berjaya melonjak semula, paras tumpuan harga adalah dilihat pada rintangan 1850.00 untuk harga memberikan isyarat perubahan trend bullish semula.
Pengukuhan berterusan US dolar yang dipengaruhi oleh sentimen pasaran semasa dilihat akan terus memberi tekanan terhadap dagangan emas sepanjang minggu.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Ini Sebab Eur/Usd Spiked Hampir 170 Pip Pagi Tadi !

Matawang Euro menguat secara tiba-tiba pukul 7 pagi tadi, dengan jumlah dagangan yang kecil menjelang tahun baru 2017. Pair Eur/Usd melonjak hampir 170 pip dan reverse semula hampir 100 pip pada masa yang sama.
Pasangan Eur/Usd menyaksikan lonjakan sehingga mencapai paras 1.0650, yang spiked ke atas dalam masa beberapa minit sahaja. Kebanyakan penganalisis menyatakan hal ini disebabkan kecairan yang kecil dalam pasaran yang menyebabkan pergerakan ‘volatile’ (turun-naik) seperti ini.
Matawang Euro juga menguat berbanding dengan Yen dengan Eur/Jpy naik 0.6% melonjak hampir 170 pip dari paras 122.20 kepada 123.84.
 Menurut Kaneo Ogino Pengarah Kajian Tukaran Matawang di Global Info Tokyo, “Jumlah dagangan adalah begitu kecil di dalam pasaran pada hari ini dan kesempatan ini diambil oleh ‘pemain pasaran jangka-pendek’ untuk menolak euro ke atas dan mengambil kesemua stoploss”.
Menjelang tahun baru 2017, fokus akan terarah kepada Trump yang akan mengambil tampuk pemerintahan US pada 20 Januari ini sebagai presiden ke-45. Selain itu, krisis perbankan di Itali akan diperhatikan dengan teliti sama ada akan memberikan kesan kepada negara-negara lain di Kesatuan Eropah.
Apa yang paling penting dalam melihat kesan jangka sederhana (medium-term) dalam pergerakan Eur/Usd ialah “Policy Divergence” di antara The Federal Reserve dan Bank Pusat Eropah (ECB).
Policy divergence ialah polisi monetari dua negara yang berlawanan di mana US menggunakan polisi pengetatan manakala negara di bawah ECB menggunakan polisi pelonggaran. Secara ringkasnya, kadar faedah yang lebih tinggi akan meningkatkan permintaan kepada US dolar berbanding matawang Euro kerana pelabur lebih suka kepada hasil pelaburan yang lebih tinggi.


USD Tidak Beri Reaksi Terhadap Sentimen Berisiko, EUR/USD Uji Zon $1.1400

Pelabur mula berjaga-jaga semula dengan risiko krisis Rusia dengan Ukraine yang bakal kembali tegang dengan laporan bahawa Rusia kembali menggerakkan 10 pasukan tentera mereka berdekatan kawasan Ukraine.
Ini kembali membuatkan pasaran berwaspada selepas sebelum ini Rusia telah pun umumkan pengunduran tentera mereka dari sempadan.
Namun begitu, US dolar masih belum memberi reaksi terhadap jangkaan untuk perubahan sentimen yang berisiko semula menyaksikan pergerakan suram raja mata wang tersebut sehingga ke sesi New York semalam.
US dolar juga tidak memberi reaksi terhadap laporan minit mesyuarat FOMC pada awal pagi tadi yang menunjukkan para penggubal polisi bersedia untuk menaikkan kadar faedah namun tidak menyatakan kenaikan 50 mata asas pada mesyuarat Mac nanti.
Begitu juga pada sesi New York susulan data jualan runcit Amerika Syarikat (AS) yang diterbitkan meningkat, turut gagal untuk mencetuskan pengukuhan semula US dolar.

Reaksi lemah US dolar terhadap faktor-faktor tersebut menyaksikan harga pada carta pasangan mata wang EUR/USD telah meneruskan kenaikan menuju paras 1.14000 untuk menguji zon SBR (support become resistance) tersebut.
 Setelah memberi isyarat awal perubahan trend bullish, harga yang telah bergerak di atas paras Moving Average 50 (MA50) pada rangka masa 1 jam perlu melepasi zon SBR 1.14000 untuk memberikan isyarat lebih jelas kepada pelabur untuk kenaikan yang bakal diteruskan.
Kenaikan harga bakal menuju semula ke paras tumpuan sekitar 1.14500 dan juga zon ketinggian pada 1.14800 yang masih belum berjaya ditembusi setelah diuji beberapa minggu kebelakangan ini.
Namun, perkembangan krisis Rusia-Ukraine yang boleh mendorong kebimbangan pasaran semula telah menimbulkan jangkaan untuk penurunan harga bakal berlaku jika US dolar kembali mengukuh.
Penurunan harga dilihat akan menuju zon tumpuan pada 1.12700-1.12500 di mana zon ini telah mencetuskan lonjakan ketika reaksi pasaran terhadap mesyuarat bank pusat Eropah (ECB) yang lalu.
Penurunan lebih rendah masih mensasarkan sehingga ke paras tumpuan pada 1.12000 dan juga zon support 1.11300 yang diuji pada dagangan penghujung Januari lalu.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


US Dolar Terlalu Kuat, Matawang Utama Makin Kritikal

Raja matawang US dolar meneruskan pendakian lebih tinggi pada sesi Eropah dengan galakan daripada data jualan runcit AS yang mengukuhkan lagi jangkaan untuk kenaikan kadar faedah lebih awal daripada Federal Reserve (Fed).
Penjualan runcit AS meningkat melebihi jangkaan pada bulan Oktober, sekali gus menyokong pandangan bahawa pemulihan ekonomi AS terus berjalan seiring dengan lonjakan inflasi yang tinggi baru-baru ini.
US dolar melonjak ke paras tertinggi 4 setengah tahun berbanding yen Jepun, yang turut dipengaruhi dengan kebangkitan semula hasil perbendaharaan AS 10 tahun.
 Sementara matawang euro yang sudah sedia lemah pula ditolak ke bawah paras harga 1.1300 berbanding dolar greenback, membawanya ke paras terendah terbaru pada sesi dagangan hari ini.
Menjadi tumpuan pelabur seterusnya pada sesi New York, adalah penerbitan data inflasi Kanada yang dijangka turut mencatatkan peningkatan pada bulan Oktober. Pada sesi Eropah, dolar Kanada diniagakan di tahap terlemah lima minggu berbanding USD.
Terdahulu, pelabur telah diperlihatkan dengan data inflasi UK yang meningkat paling tinggi sejak Disember 2011. Matawang pound pada mulanya meningkat sebagai reaksi awal tetapi pergerakannya dibantutkan oleh USD yang kuat, menyebabkannya kekal didagangkan di sekitar harga yang sama pada 1.3430.
Secara keseluruhan, indeks dolar mengukuh pada sekitar harga 95.95, mencatat tahap ketinggian terbaru sejak Julai 2020 berbanding kebanyakan matawang utama.


Ini Paras Tertinggi GBP/USD Capai Sejak April 2018!

Sentimen Brexit kembali positif berikan harapan kepada para pelabur sekaligus menjadi faktor menyokong pengukuhan Pound Sterling pada dagangan penghujung tahun 2020.
Selepas persetujuan rundingan antara UK dan Kesatuan Eropah (EU) sebelum ini telah dicapai, pelabur menantikan kelulusan dari parlimen.
Terbaru dilaporkan parlimen UK telah meluluskan perjanjian Brexit dan terus membuka laluan yang lebih baik bagi hubungan perdagangan di masa hadapan.
Perdana Menteri UK Boris Johnson juga memaklumkan Britain kini sedang dalam usaha menggiatkan agihan vaksin dengan kadar segera untuk mengelakkan berdepan situasi ‘lockdown’ ketiga.
Pada carta harga pasangan mata wang GBP/USD semalam juga melihatkan harga meneruskan kenaikan menguji sekali lagi zon resistance 1.36000.
Pada sesi Asia pagi ini (Khamis), harga dilihat membuatkan kenaikan lebih tinggi di atas paras zon tersebut dan mencatatkan paras ketinggian terbaru sejak April 2018 hampir di paras 1.36500.
 Namun, harga sedikit susut dan berlegar di atas paras 1.36000 yang membentuk zon RBS (resistance become support) terbaru.
Kenaikan harga juga turut disokong penyusutan US dolar dengan sentimen optimis terhadap pakej rangsangan ekonomi AS.
Jika momentum kenaikan harga berjaya dikekalkan, harga akan terus merekodkan paras ketinggian terbaru dengan tumpuan pada paras 1.37000.
Sebaliknya jika harga kembali turun bergerak di bawah paras 1.36000, penurunan dilihat akan menguji zon RBS 1.35000 sebelum penurunan lebih rendah ke zon RBS 1.34000.
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Ini Sentimen Yang Menjadi Penggerak Matawang Utama Pada Sesi Eropah

Matawang pound mula mempamerkan penyusutan pada awal dagangan sesi Eropah, tetapi masih diniagakan tinggi berbanding USD disokong oleh jangkaan pilihan raya untuk dimenangi oleh parti pimpinan PM UK Boris Johnson.
Ekonomi zon Eropah dilaporkan bertumbuh pada kadar sederhana pada suku ketiga dengan masih dipengaruhi oleh impak negatif daripada isu perdagangan, sementara data yang diterbitkan semalam menunjukkan jualan runcit di rantau itu jatuh dengan ketara pada bulan Oktober.
Dagangan euro menyusut berbanding beberapa matawang utama, tetapi meraih peningkatan berbanding matawang pound pada sesi Eropah.
Sentimen terhadap USD kekal suram meskipun dihujani oleh beberapa perkembangan positif dalam rundingan dagang. USD memberikan sedikit reaksi peningkatan apabila China dilaporkan akan melaksanakan pengecualian ke atas import kacang soya dan daging khinzir daripada Amerika Syarikat, tetapi kembali susut selepas itu.
 Ini kerana, dengan pengecualian tersebut ia dilihat sebagai China enggan menunaikan permintaan daripada Trump untuk pembelian produk pertanian bernilai sehingga $50 bilion dengan menawarkan sesuatu yang lebih menarik untuk Amerika Syarikat dengan harapan tarif sedia ada yang dikenakan ke atasnya akan dihapuskan.
Perhatian pasaran kini tertumpu kepada laporan pekerjaan NFP Amerika Syarikat yang diunjur akan meningkatkan kira-kira 180, 000 pekerjaan pada bulan November dengan purata pendapatan per jam meningkat 0.3%.
Selain itu, menjelang penerbitan laporan pekerjaan Kanada pada malam ini, dolar Kanada diniagakan mengukuh berbanding USD dengan ia dijangka akan menunjukkan peningkatan 10, 000 pekerjaan pada November dengan tiada perubahan dalam kadar perubahan sebanyak 5.5%.
Dolar New Zealand meraih keuntungan pada sesi Eropah meskipun berada di tengah-tengah ketidakpastian perdagangan, manakala dolar Aussie mula menunjukkan pemulihan selepas dikecewakan oleh data jualan runcit yang lemah.


Minit BoJ: Perbincangan Panas Mengenai Pendedahan Polisi Kepada Awam

Perdebatan hangat dalam kalangan pegawai Bank of Japan (BoJ) tentang berapa banyak maklumat harus didedahkan kepada awam tentang potensi untuk keluar daripada pelonggaran polisi monetari. Hal ini ditunjukkan dalam laporan minit mesyuarat yang dikeluarkan pagi tadi.
Beberapa ahli jawatankuasa menyatakan sekiranya maklumat-maklumat berkenaan didedahkan tentang kemungkinan pelonggaran kuantitatif (QE) di hentikan boleh menyebabkan pergolakan dalam pasaran kewangan. Antara mereka juga turut menjelaskan, BOJ perlu menerangkan lebih lanjut berkenaan pelan mereka dalam mengatasi sebarang perbezaan daripada perancangan semasa mereka.
Tumpuan asal polisi Bank Pusat Jepun di lihat telah beralih sejak September tahun lepas apabila program-program yang di wujudkan di lihat tidak berjaya membantu mereka mencapai sasaran kadar inflasi yang diinginkan.
 Walaupun data inflasi teras di lihat terus meningkat untuk lima bulan berturut-turut, namun begitu ianya masih di bawah sasaran bank pusat sebanyak 2 peratus.
Bank pusat masih mengekalkan polisinya dan tidak melakukan sebarang perubahan dalam pertemuan awal bulan ini. Kempen berkenaan QE ini bermula sejak tahun 2013 lagi selepas Perdana Menteri Jepun, Shinzo Abe mula berkhidmat.
Antara polisi yang di ketengahkan oleh Abe bertumpu pada tiga arah iaitu pelonggaran monetari, rangsangan fisikal dan pembaharuan struktur dalam peminjaman.


GBP/USD Berlegar Di Zon $1.3300, Apa Jangkaan Berikutnya?

Kesengsaraan pasaran mengenai penularan semula wabak Covid-19 yang ditambah dengan penemuan varian baharu terus menambah kegawatan kepada pasca Brexit yang masih belum mencapai kata sepakat.
Sentimen pasaran yang dilihat sedikit berisiko dan bercampur pada ketika kewujudan varian Omicron di Afrika Selatan terus mengucar-ngacir pergerakan matawang USD untuk kekal pamer pengukuhan.
Kekucaran tersebut turut dihantui oleh aktviti pengambilan untung (profit taking) serta kemerosotan hasil perbendaharaan 10 tahun Amerika Syarikat (AS) yang alami kejatuhan dari paras hampir 1.70% ke bawah paras 1.50%.

Pergerakan harga pada carta GBP/USD nampaknya sekali lagi telah menciptakan paras terendah yang terbaharu sekitar 1.32800 di sesi Eropah penutup dagangan minggu lalu sebelum kembali meningkat.
Lonjakan berkenaan dilihat turut bersambung ke sesi New York Jumaat sebelum memaparkan pergerakan volatile di penghujung sesi untuk terus berlegar pada zon sokongan 1.33000 sehingga hari ini (Isnin).
Harga juga menyaksikan pergerakan harga kekal didagangkan di atas paras rintangan Moving Average 50 (MA50) pada rangka masa 1 jam untuk isyarat awal kepada perubahan trend bullish bakal berlaku.
 Keadaan ini tentunya akan memperlihatkan harga akan mampu mencapai zon SBR (support become resistance) 1.34000 jikalau trend bullish berjaya ditampilkan dengan lebih jelas pada carta GBP/USD.
Keupayaan untuk lonjakan garang berkemungkinan akan menguji zon SBR seterusnya pada 1.35000 serta ia pernah menjadi rintangan seketika yang gagal untuk ditembusi pada pertengahan November.
Andai kata pergerakan harga terus mengekalkan trend penurunan harga, zon sokongan 1.33000 dan juga paras terendah yang dicapai pada minggu lalu sekitar 1.32800 dijangka akan mampu untuk diuji.
Penurunan lebih rendah pula akan melihat harga menjejaki ke zon sokongan 1.32000 yang sebelum ini menyokong lonjakan harga sehingga lah mencapai rekod ketinggian dalam tempoh masa 3 tahun.
Lihat gambar carta harga pasangan matawang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Jumlah Pengangguran di US Berkurangan

Sebentar tadi pukul 9.30 malam Jabatan Buruh US melaporkan pengurangan jumlah tuntutan faedah pengagguran (Jobless claims) sebanyak 12,000 kepada 265,000 bagi minggu berakhir pada 24 Disember berbanding minggu sebelum itu yang mencatatkan jumlah 275,000.
Data yang dikeluarkan ini lebih rendah dari jangkaan penganalisis sebanyak 277,000 jumlah tuntutan pengangguran.
Jobless claims bermaksud jumlah penduduk yang pertama kali membuat permohonan insurans pengangguran. Ia juga dipanggil sebagai Unemployment claims.
Tuntutan atau permohonan faedah pengangguran berada di bawah 300,000 untuk 95 minggu berturut-turut yang paling lama sejak tahun 1970.
Amerika Syarikat adalah sebuah negara yang pertumbuhan ekonominya banyak disumbangkan oleh perbelanjaan domestik. Bagi meningkatkan perbelanjaan domestik, pasaran buruhnya mestilah dalam keadaan optimum. Untuk melihat keadaan optimum dalam pasaran buruh, kadar pengangguran haruslah berada di bawah dan tidak melebihi 5%.
Harus diingat data-data pekerjaan bagi negara seperti US adalah sangat penting bagi menentukan ekonomi US sedang berada dalam keadaan baik ataupun tidak. Sepertimana pemain pasaran memberi perhatian kepada data NFP (non-farm payroll) setiap bulan, data ini juga tidak kurang pentingnya kerana ia juga memberikan gambaran jumlah penduduk yang sedang menganggur.


Biden Bakal Hilang Kuasa? Ini Terjadi Pada USD!

Mata wang gergasi US dolar kekal didagangkan lemah susulan sesi dagangan yang menyuramkan pada awal minggu.
Dengan beberapa faktor mempengaruhi pasaran, mata wang utama pula mengukuhkan keuntungan yang diraih daripada kemerosotan US dolar.
Tumpuan pasaran kini terarah kepada pilihan raya pertengahan penggal di Amerika Syarikat yang akan berlangsung pada hari ini.
Dalam pilihan raya ini, kesemua 435 kerusi Dewan Rakyat dan 35 daripada 100 kerusi Dewan Negara akan dipertandingkan yang bakal menentukan Kongres AS ke-118.
 Tinjauan setakat ini menunjukkan bahawa Parti Demokrat pimpinan Presiden Joe Biden akan kehilangan kuasa ke atas Kongres, sebaliknya berpihak kepada Parti Republikan.
Sementara itu, faktor jangkaan bahawa Federal Reserve (Fed) akan memperlahankan pengetatan juga menekan US dolar, walaupun Pengerusi Jerome Powell telah memberi kenyataan hawkish minggu lalu.
Ini rentetan daripada kenyataan beberapa penggubal dasar Fed lain yang mencadangkan kadar pengetatan lebih perlahan dan menyatakan kebimbangan terhadap kemerosotan ekonomi.
Meneliti perkembangan mata wang utama Eropah, euro menokok ke paras tertinggi 2 minggu, berjaya menakluki semula kedudukan harga pada pariti $1 susulan data pengeluaran perindustrian Jerman yang lebih baik daripada jangkaan.
Selain itu, pound juga mendaki lebih tinggi dengan memanfaatkan kelemahan dolar greenback yang meluas.


Permulaan Positif, USD/JPY Terus Sambung Corak Menaik Minggu Lalu

Menarik pergerakan harga yang dipertontonkan pada minggu lalu pada carta pasangan mata wang USD/JPY, apabila corak perubahan yang berlaku pada awal minggu dan penghujung minggu.
Jika di awal minggu yang lalu harga memaparkan penurunan, namun berlaku pendakian semula harga ketika menuju penutup dagangan penghujung minggu.
Situasi dipacu oleh perubahan pada mata wang US dolar yang dipengaruhi oleh sentimen pasaran berkisar tentang jangkaan penetapan dasar monetari oleh Federal Reserve (Fed) dengan data-data ekonomi diberi pemantauan.
Terbaru, laporan data pekerjaan NFP Amerika Syarikat (AS) untuk bulan Mac diterbitkan pada Jumaat lalu menampilkan bacaan angka yang agak positif.
Ini memberi reaksi pengukuhan dipaparkan oleh US dolar sebelum perlahan mengakhiri dagangan di sesi terakhir minggu lalu.
Sementara pelabur Yen pula akan berhati-hati dengan mata wang itu yang sedang melemah setelah jawatan Gabenor bank pusat sudah bertukar tangan, kini disandang oleh Kazuo Ueda.
Pasaran waspada menunggu bagi menilai jika terdapat spekulasi untuk perubahan polisi yang baru di Jepun.
Yen didagangkan lebih lemah berbanding US dolar pada pembukaan awal minggu ini mendorong kenaikan harga diteruskan pada carta USD/JPY.
 Harga melompat dari paras 132.00 sehingga sekitar 132.800 menuju pembukaan sesi Eropah petang ini pula.
Kenaikan harga jika diteruskan dilihat akan menuju zon rintangan pada 133.600 sebelum sasaran seterusnya tertumpu pada sekitar 135.00.
Namun jika harga kembali memaparkan terjunan semula ke bawah paras 132.00 yang kini berfungsi sebagai sokongan semasa, isyarat bearish bakal dinilai.
Harga boleh mencecah sehingga sekitar 130.600 untuk menguji zon sokongan penting tersebut yang berjaya melantunkan harga pada penurunan minggu lalu.
Jika tembus lebih rendah, harga dilihat akan menuju sekitar 129.800 hingga 129.300 dan reaksi menarik harga akan dijangkakan di sekitar tersebut.
Lihat gambar carta harga pasangan USD/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Sentimen Terkini Pasaran Selepas Pembukaan Sesi Eropah

Matawang US dollar bergerak lebih rendah berbanding matawang utama yang lain pada Khamis dengan kejatuhan pasaran saham global meneruskan momentum penurunan berikutan kebimbangan pasaran terhadap impak kenaikan kadar faedah.
Indeks US dollar yang mengukur kekuatan matawang greenback berbanding enam matawang yang lain membuat penurunan 0.20% setakat pada pukul 5.50 petang.
Major pair seperti EUR/USD setakat ini membuat kenaikan 0.27%, di mana GBP/USD didagang meningkat 0.03%. USD/JPY pula susut 0.05%, dengan USD/CAD didagang 0.12% lebih rendah. USD/CHF pula didagang lebih rendah 0.07%. Pair AUD/USD dan NZD/USD masing-masing mencatat kenaikan 0.61% dan 0.57%.
Pasaran saham merentas Eropah jatuh semalaman dan Wallstreet pula merekodkan kejatuhan terbesar dalam sehari sejak lapan bulan lalu pada Rabu. Dalam masa yang sama terdapat kenaikan Hasil-Bon AS yang menyebabkan peralihan pelabur daripada aset berisiko.
 Hasil-bon 10 tahun AS mencapai paras tertinggi hampir lapan tahun yang lalu pada awal minggu ini berikutan jangkaan terhadap pengetatan dasar yang lebih pantas oleh Federal Reserve.
Presiden Donald Trump menyalahkan Federal Reserve atas kejatuhan pasaran saham pada Rabu dan mengatakan bank pusat itu sebagai “gila” dengan kenaikan kadar faedah.
“The Fed membuat kesilapan,” kata beliau kepada wartawan pada Rabu. “Mereka terlalu ketat. Saya rasa mereka dah gila.”
Setakat ini pasaran saham global kesemuanya didagangkan meleset dengan Wallstreet pada malam ini dijangka dibuka lebih rendah.
Walaubagaimanapun, matawang Aussie dan Kiwi ketika ini dilihat sebagai antara matawang paling kuat.


Harga Emas Terus Jatuh Dalam Sesi Dagangan Eropah

Harga emas terus menyusut dalam sesi dagangan eropah pada hari Selasa berikutan pelabur tumpuan pada rundingan komunikasi Bank Pusat yang akan dikelolakan oleh ECB. Barisan pengacara terdiri daripada ketua bank bank pusat Eropah, US, UK dan Jepun dan rundingan itu dijangka akan memberi indikasi terhadap perlaksanaan monetari polisi pada masa akan datang.
Mario Draghi ( pengerusi bank pusat Eropah), Janet Yellen ( pengerusi the Fed), Mark Carney (pengerusi bank pusat England) dan Haruhiko Kuroda ( gabenor bank pusat Jepun) dijangka akan bersidang sebagai barisan panel pada hari Selasa.
Selain itu pasaran juga memberi tumpuan pada kemajuan ekonomi di US dan sebahagian  pelabur sangsi terhadap pergerakan inflasi pada masa akan datang.
Pasaran hadapan emas bagi bulan Disember di Comex NYMEX jatuh sebanyak 0.49% kepada $1,276.68 per auns setakat jam 05.00 petang.
 Pada hari Isnin, harga emas didagangkan tinggi berikutan kekhuatiran pelabur terhadap kemajuan perlaksanaan reformasi cukai.
Ahli The House dijangka akan mengundi berkenaan perlaksanaan reformasi cukai. Dalam masa yang sama, pengerusi The House membuat kenyataan pada hari Ahad bahawa beliau tidak akan menerima sebarang keputusan penghapusan potongan cukai.
Ketidakpastian terhadap pelan cukai tersebut telah memberi kesan terhadap penyusutan matawang US dolar dan mendorong peningkatan harga emas.
Emas sensitif dengan pergerakan dolar. Dolar yang kukuh menyebabkan emas lebih sukar untuk dimiliki oleh pemilik matawang asing yang lain kerana harga yang tinggi. Manakala peningkatan kadar faedah U.S, meningkatkan kos lepas memegang emas.


Harga Emas Jatuh Sejak Awal Sesi Pasaran Asia Bermula

Awal sesi pasaran Asia pada Selasa menyaksikan penurunan pada harga emas dalam pasaran ekoran kenaikan pada nilai dolar Amerika Syarikat yang mencecah paras tertinggi satu minggu dengan jangkaan nilai yang lebih kecil untuk pemotongan kadar faedah oleh Federal Reserve pada mesyuarat polisi monetari akhir Julai.
Indeks dolar yang mengukur kekuatan matawang Amerika Syarikat meningkat 0.1% ke paras tertinggi satu minggu membuatkan nilai logam kuning lebih tinggi untuk pilihan pelabur berbanding matawang utama yang lain.
Pasaran emas spot menurun 0.5% ke paras sekitar 1417.90 setakat jam 12.08 tengah hari waktu Malaysia. Sementara pasaran niaga hadapan emas turut menurun 0.5% ke paras $1419.30 per auns.
 Bank pusat Amerika Syarikat dijangka akan menurunkan kadar faedah dengan julat sasaran 2.25% ke 2.50% dengan beza 25 mata asas, pada mesyuarat 31 Julai nanti. Namun, persoalan tentang pemotongan kadar lebih besar sehingga 50 mata asas berlegar dalam pasaran ekoran isyarat yang bercampur-campur daripada ahli pembuat dasar.
Tindakan penurunan kadar bank pusat global turut menjejak sehingga ke Eropah pada minggu ini dengan jangkaan European Central Bank (ECB) dijangka sekurang-kurangnya memberi isyarat polisi monetari yang lemah untuk mesyuarat penetapan dasar pada Khamis.
Ramalan pelonggaran polisi oleh bank-bank pusat utama dunia terutamanya Fed telah melonjakkan pasaran saham global pada hari ini.


Ini Kenyataan China Mengenai Pembatalan Tarif Yang Beri Kesan Kepada Pergerakan USD

Sentimen pasaran kelihatan agak berhati-hati pada sesi Asia memandangkan pasaran mengambil kira perkembangan berkaitan dengan perdagangan terkini, dengan laporan yang menimbulkan keraguan dilihat akan memberi kesan kepada perjanjian perdagangan fasa pertama.
Dolar Amerika yang pada mulanya meraih pengukuhan dipengaruhi oleh peningkatan dalam indeks ISM lebih baik daripada diunjurkan oleh pasaran, kembali menunjukkan pergerakan menurun berbanding beberapa matawang utama pada awal sesi Asia.
Hal ini berikutan disebabkan oleh kenyataan bekas Naib Menteri Perdagangan China, Wei Jianguo yang menyatakan Beijing tidak akan bersetuju untuk perjanjian perdagangan jika AS tidak membatalkan beberapa tarif yang dikenakan ke atasnya.
 Bagaimanapun, dolar USD menokok berbanding matawang safe-haven yen disebabkan sektor perkhidmatan Jepun mengalami penguncupan buat kali pertama sejak 2016 dengan penurunan pada 49.7 daripada 52.8 yang dicatatkan pada bulan sebelumnya. Indeks dolar berbanding enam matawang utama lain menyusut sebanyak 0.01% kepada 97.91.
Aktiviti perkhidmatan AS mengatasi ramalan dengan PMI bukan pembuatan ISM meningkat kepada 54.7 bagi bulan Oktober daripada paras terendah dalam tiga tahun yang dicapai pada bulan lalu sebanyak 52.6 dan unjuran pasaran pada 53.5. Aktiviti perniagaan, pekerjaan dan pesanan baru masing-masing mencatatkan perkembangan pada kadar yang lebih cepat.
Sementara itu perkembangan di Eropah, ketua perunding Kesatuan Eropah (EU) Michel Barnier menjangkakan rundingan dengan UK dalam hubungan perdagangan pada masa akan datang akan menjadi rumit dan turut memberi amaran kepada UK bahawa EU tidak akan menerima rundingan yang tidak adil.
Berikutan daripada itu, matawang pound diniagakan mendatar berbanding USD dengan pelabur terus menantikan perkembangan mengenai pilihan raya yang akan diadakan pada 12 Disember ini.


Benarkah Pasaran Minyak Mentah Kembali Pulih?

Harga minyak mentah meningkat sedikit dalam sesi ini selepas dikejutkan dengan ramalan pengurangan bagi stok simpanan. Pelabur juga menunggu data rasmi yang bakal dikeluarkan pada hari ini.
Minyak mentah bagi penghantaran November melonjak 1.79% kepada $44.84 setong. Brent mentah juga mencatat peningkatan sebanyak 1.24%.
Institut Petroleum Amerika melaporkan pengeluaran sebanyak 7.5 juta tong minggu lepas kerana saham petrol jatuh mendadak, serta inventori sulingan meningkat 1.4 juta tong.
Selain itu, harga minyak mengalami kerugian sehingga jatuh ke tahap terendah dalam tempoh hampir 6 minggu.
 Kejatuhan itu juga dikatakan berpunca daripada kenyataan Presiden Venezuela yang melihat keperluan minyak mentah untuk jatuh sebanyak 10%. Hal ini bagi memastikan pengeluaran seiring dengan tahap penggunaan.
Ahli OPEC bersama beberapa pengeluar utama akan bertemu pada 26 hingga 28 September untuk membincangkan isu lebihan global. Persidangan tersebut bakal diketuai oleh Russia di Algeria.
Keputusan dari pertemuan ini amat dinanti sejak sebulan yang lalu setelah cubaan pembekuan bekalan sebelum ini gagal.
Boleh Berdesing Telinga Baca Perkara Yang Anda Selalu Lupa Buat Inii!


Tumpuan Pasaran Kepada US Dolar Selepas Jatuh Ke Paras Terendah 15 Bulan Lalu

US dolar kekal bergerak di sekitar paras terendah 15 bulan lalu berbanding matawang-matawang utama dunia pada Jumaat berikutan dalam sesi sebelum ini laporan sektor perkhidmatan Amerika Syarikat yang semakin perlahan.
EURUSD setakat ini telah naik 0.10% kepada 1.1882 yang berhampiran dengan paras tertinggi 32 minggu lalu (1.1911).
Tidak banyak peristiwa ekonomi yang mampu menyokong pemulihan US dolar minggu ini dengan data-data secara keseluruhan dilihat kurang meyakinkan walaupun dengan indeks sektor pembuatan yang positif pada Selasa. Oleh sebab hakikat sektor perkhidmatan yang dominan di US dan dengan laporan indeks yang meleset semalam, US dolar masih gagal memulih dengan jangkaan negatif terhadap NFP malam ini.
Perhatian pasaran kini terarah kepada data pekerjaan NFP yang akan dikeluarkan pukul 8.30 malam. Laporan malam ini akan menentukan sama ada ia mampu mengubah sentimen semasa matawang US dolar.
 Walaupun dengan data-data ekonomi yang kurang memberangsangkan sejak ahir-akhir ini, ahli-ahli The Fed (bukan-pengundi) minggu ini tetap menyokong kenaikan kadar faedah tahun ini dan tiga kali tahun hadapan.
Kejatuhan US dolar tidaklah seteruk ini jika janji Presiden Trump semuanya telah ditepati. Oleh sebab kesukaran untuk menggantikan polisi sedia ada telah memberikan risiko kepada polisi penting dan sekaligus menekan US dolar.
GBPUSD ketika ini naik 0.10% kepada 1.3152 setakat pukul 4.43 pm selepas mengalami kejatuhan mendadak pada Khamis apabila bank pusat dilihat kurang meyakinkan dalam kenyataannya.
Indeks US dolar yang mengukur kekuatan matawang greenback berbanding enam matawang utama yang lain berada di sekitar 92.60 tidak jauh dari paras terendah 15 bulan lalu.


Nak Tahu Punca Pengukuhan US Dollar? Hadam Artikel Ini!

Dollar Australia didagang hampir tidak berubah berbanding matawang utama yang lain pada Rabu, manakala Dollar New Zealand bergerak lebih rendah gara-gara pengukuhan matawang Greenback. Matawang US Dollar mula menambah permintaan berikutan data positif yang dilaporkan dari AS.
AUD/USD didagang sedikit berubah pada 1.7636.
AUD/USD, 30 minit
Lembaga Pengguna Amerika Syarikat semalam melaporkan indeks keyakinan pengguna meningkat kepada nilai tertinggi dalam tempoh 17 tahun kepada 125.6 bagi bulan Mac berbanding 116.1 dalam bulan sebelum ini.
Penganalisis sebelum ini menjangkakan bacaan menghampiri paras 114.
 Ketika ini, pasaran juga sedang menantikan laporan jualan rumah dalam jangka masa terdekat.
Permintaan bagi US Dollar juga dirangsang selepas Presiden Fed Chicago, Charles Evans dan Presiden Fed Dallas, Robert Kaplan mencadangkan agar bank pusat Amerika meneruskan kitaran dasar monetari yang ketat.
NZD/USD merosot sebanyak 0.24 peratus dan didagang pada 0.6999. nilai ini merupakan angka yang paling rendah sejak 24 Mac.
NZD/USD, 30 minit
US Dollar Index yang mengukur kekuatan US Dollar berbanding matawang utama yang lain, meningkat sebanyak 0.12 peratus kepada 99.65.
Swiss Nasional Bank (SNB) Enggan Naikkan Kadar!


Pergerakan Pasaran Tukaran Matawang Forex Menjelang ‘London Open’

Matawang Yen mengukuh dalam sesi Asia pada Rabu berikutan minit mesyuarat Bank of Japan menunjukkan pembelian aset bon kerajaan Jepun boleh berubah.
Usd/Jpy kini melemah sejak Selasa dan telah menyusut 0.18%, di mana Aud/Usd jatuh 0.28%. Gbp/Usd jatuh 0.05% setakat pukul 2 petang waktu Malaysia.
“Selagi bank pusat tidak mengesahkan secara lanjut program pembelian bon, pengukuhan dan kestabilan pembelian tersebut tidak akan terjamin sehingga 2018,” seperti yang dinyatakan dalam minit mesyuarat. Individu tersebut turut menyatakan permintaan-penawaran dalam pasaran bon kerajaan Jepun mungkin cenderung untuk mengetat yang disebabkan amaun penjualan yang dikurangkan.
 Indeks US dolar yang mengukur kekuatan matawang greenback berbanding enam matawang yang lain ketika ini berada di sekitar 97.40.
Dalam sesi dagangan Selasa US dolar dilihat terus mengukuh selepas komen positif dari pegawai-pegawai The Fed pada Isnin yang menyokong kenyataan bank pusat minggu lalu. Secara umumnya, pasaran minggu ini turut memberi perhatian kepada komen pegawai-pegawai The Fed bagi mendapatkan maklumat lanjut tentang apa yang akan dilakukan oleh bank pusat beberapa bulan akan datang.
Penggerak utama pasaran matawang pada Selasa tidak dinafikan adalah ucapan oleh Gabenor Carney yang menyebabkan Gbp/Usd jatuh sehingga 150 pip, apabila beliau mengatakan, “ini bukan masanya untuk menaikkkan kadar faedah.”


Sentimen Terkini Pasaran Forex Setakat Ini

Matawang dollar USD mengukuh ke paras tertinggi bulanan berbanding matawang utama yang lain pada dagangan Rabu disokong oleh lonjakan hasil pulangan bon kerajaan Amerika Syarikat dan juga kejatuhan nilai Pound Sterling berikutan ketidaktentuan Brexit terus berlarutan. Pada sesi pasaran New York dagangan semalam, data indeks harga pengeluar (PPI) di Amerika Syarikat merekodkankan bacaan yang lebih baik daripada jangkaan pasaran dan dengan ini turut menambahkan lagi perspektif yang positif oleh para pelabur. Tumpuan seterusnya adalah kepada data inflasi AS yang akan dikeluarkan pada jam 9.30 malam ini di mana turut dijangka mencatatkan angka yang positif.
 Pound Sterling pula menjunam ke paras terendah untuk tempoh dagangan 20 bulan pada dagangan Selasa berikutan kebimbangan pasaran terhadap kepimpinan Perdana Menteri Britain Theresa May yang semakin goyah. Matawang GBP yang didagangkan merosot semalam adalah kesinambungan daripada keputusan Theresa May pada Isnin untuk menangguhkan undian Parlimen terhadap perjanjian Brexit yang sepatutnya dijadualkan berlangsung pada Selasa. Justeru itu, pelabur yang jelas merasakan risiko kembali membayangi Sterling terus mengheret matawang tersebut ke paras nilai dagangan yang lebih rendah. Penganalisis pasaran masih beranggapan kebarangkalian pengunduran Britain dari Kesatuan Eropah (EU) tanpa perjanjian (no-deal Brexit) adalah sangat rendah, namun ketidaktentuan isu Brexit ini dilihat akan terus berlarutan.
Dalam perkembangan global yang lain pula, Mahkamah Kanada dilaporkan telah memberi kebebasan dengan jaminan terhadap CHF Huawei, Meng Wanzhou di mana penahanannya baru-baru ini sedikit menggusarkan pasaran akan kesannnya terhadap perjanjian damai sementara oleh Amerika Syarikat dan China. Namun, penganalisis pasaran tidak melihat isu ini akan memberi impak besar terhadap hubungan dagang dua ekonomi terbesar dunia itu. Tambahan lagi, pelabur kembali melihat risiko dalam pasaran semakin reda dengan perkembangan pada rundingan dagang yang diteruskan. Menurut laporan, permohonan untuk pengurangan tarif terhadap kereta oleh Amerika Syarikat pada kadar 15% daripada 40% kadar semasa telah dihantar kepada kabinet China untuk dikaji semula dalam masa terdekat.